Učenici paraćinske Tehnološke škole majstori za srpski jezik (FOTO)\nČlanovi lingvističke sekcije paraćinske Tehnološke škole su na nedavno održanom Republičkom takmičenju u Beogradu osvojili treće mesto i iza sebe ostavili čak i filološke gimnazije u kojima je srpski jezik glavni predmet.\nDeset učenika drugog razreda Tehnološke škole iz Paraćina bavilo se prozom Bore Stankovića i predstavilo svoj rad koji je u skraćenom izdanju štampan kao knjiga pod nazivom „Frekvencijski rečnici školske lektire – knjiga druga“.\nTIM Profesorka (u sredini) sa članovima sekcije/ privatna arhiva\nOvi talentovani mladi učenici uz pomoć profesora srpskog jezika i književnosti Zorice Ivanović bavili su se izabranim delima Dragoslava Mihailovića i Dositeja Obradovića , a profesorka Ivanović, prema rečima đaka je i najzaslužnija za osnivanje sekcije i prepoznavanje talenata.\nNagrade ovog prestižnog takmičenja, u više kategorija, biće uručene 1. februara na Filološkom fakultetu u Beogradu u sali heroja od 12 sati i 15 minuta.\nPomenutog dana Zorica Ivanović, profesorka srpskog jezika i književnosti tokom trajanja 60. Republičkog zimskog seminara održaće predavanje o pripremi knjige koja je osvojila nagradu.\nsrpski jezik takmičenje tehnološka škola paraćin\nSedmoro šahista iz Zaječara na kadetskom prvenstvu...\nTakmičenje klavirista u zaječarskoj Muzičkoj školi:...\nGimnazijalke putuju u Beč: Osvojile prvo mesto na...\nPred Timočke srednjoškolce postavljen novi poslovni...\nUčenica škole „Ljuba Nešić“ provela...


ŠPIRIĆ POD SUKNJOM SVOG ŠEFA: 'Srpska sa Dodikom i SNSD-om ima sve, a BiH samo ono što je Dejtonom propisano' | Slobodna Bosna\nŠPIRIĆ POD SUKNJOM SVOG ŠEFA: "Srpska sa Dodikom i SNSD-om ima sve, a BiH samo ono što je Dejtonom propisano"\nPotpredsjednik SNSD-a Nikola Špirić ocijenio je da je i sama najava predsjednika ove stranke Milorada Dodika da bi se mogao kandidovati za srpskog člana Predsjedništva BiH izazala pometnju i paniku u redovima Saveza za promjene, jer su svjesni da srpski narod zna da Srpska sa Dodikom i SNSD-om ima sve, a BiH samo ono što je Dejtonom propisano.\nŠpirić je istakao da je Savez za promjene svjestan i da Republika Srpska sa njima nema ništa, a da BiH ima sve što Sarajevo zatraži i međunarodna zajednica naredi.\n"Uz njih smo izgubili poresku i monetarnu suverenost, vojsku, izgubili smo čast i dostojanstvo jer su izdali i prodali svoje partijsko rukovodstvo, pokušavaju kriminalizovati sve što je srpsko i što je u Srpskoj, ali uzalud", rekao je Špirić.\nOn je ocijenio Savez za promjene sada živi u strahu, a strah nije saveznik za pobjedu, te naglasio da će kada dobiju nova istraživanja javnog mnjenja vidjeti da narod izdaju ne prašta.\n"Razlika između nas i njih je velika, naše eventualne greške se daju ispraviti ali izdaja je nešto što se vijekovima plaća i to bi valjda trebalo da nauče", rekao je Špirić.\nOn je zaključio da je poruka SNSD-a Savezu za promjene "da ne treba da se plaše SNSD-a jer je to ozbiljna, patriotska, demokratska partija i da prije svega treba da se plaše svojih nedjela sa kojima trebaju izaći pred biračko tijelo".


Pogledajte obavezno u nebo danas - videćete neobičan fenomen\nPogledajte obavezno u nebo danas – videćete neobičan fenomen\nA. J. 11. novembra 2019. 14:05\nFoto: Pete G - CC BY 2.0\nPlaneta Merkur danas će proći između Sunca i Zemlje, a reč je o fenomenu koji se zove „tranzit Merkura“ i može se posmatrati tokom vedrog dana.\nPoslednji vidljivi „tranzit Merkura“ dogodio se 2016. godine, a posle današnjeg prelaza, sledeći put ce biti vidljiv 13. novembra 2032., a zatim 7. novembra 2039. godine.\nSam događaj će izgledati kao „prelazak“ Merkura u vidu male crne tačke preko diska Sunca sa leve ivice prema desnoj.\nDo ovog prelaza Merkura dolazi nekih 13 do 14 puta tokom stoleća.\nAko znamo da se planete kreću oko Sunca po jednoj ravni, onda je za očekivati da prolasci Merkura i Venere prate određene cikluse i da se ciklično dešavaju. `Medutim, do toga ne dolazi jer se putanja njihovog kretanja ne poklapa u potpunosti sa tom ravni, vec je malo nagnuta, ali dovoljno da se to redovno ne ponavlja.\nŠta bi se desilo sa Zemljom ako bi ljudi preko noći nestali sa…\nNajbolji i najdetaljniji pogled bez smetnji bit će moguć sa letilica u orbiti koje se nađu između Zemlje i Merkura.\nNeobičan zahtev: Grad od ljudi traži da uklone slepo crevo pre nego…\n15 neverovatnih stvari zbog kojih su žene pre 300 godina…


Pentagon: Rusija i dalje glavni izazov za SAD - 26.08.2016, Sputnik Srbija\nPentagon: Rusija i dalje glavni izazov za SAD\nRusija je na vrhu spiska pet glavnih izazova za Ameriku, na kojem su i Kina, Severna Koreja, Iran i teroristička organizacija DAEŠ, izjavio je u petak američki... 26.08.2016, Sputnik Srbija\npolitika, vesti, kina, azijsko-pacifički region, severna koreja, iran, ešton karter, daeš, pentagon\n© AP Photo / Lee Jin-manAmerički sekretar za odbranu Ešton Karter\nRusija je na vrhu spiska pet glavnih izazova za Ameriku, na kojem su i Kina, Severna Koreja, Iran i teroristička organizacija DAEŠ, izjavio je u petak američki ministar odbrane Ešton Karter.\nAmerički general: Pentagon ne želi da sarađuje sa Rusijom\n18 Avgust 2016, 21:52\n„Danas je pred našom velikom nacijom, koja ima globalnu odgovornost, globalne mogućnosti i globalne interese, najmanje pet narastajućih izazova: prvi jeste suprotstavljanje agresiji Rusije i njenoj primeni nasilja, posebno u Evropi“, rekao je Karter na ceremoniji uručivanja nagrade „Sloboda“ rezervistima američkih oružanih snaga.\nOn je kao pretnje Americi imenovao i Kinu, Severnu Koreju i Iran, dok je terorističku organizaciju DAEŠ smestio na poslednje mesto.\nDrugi izazov, prema Karterovim rečima, jeste potreba „da se izađe na kraj s istorijskim promenama u Azijsko-pacifičkom regionu koji je od životnog značaja i u kojem živi polovina svetskog stanovništva i deluje polovina svetske ekonomije“.\n„Rast Kine je divna stvar, ali agresivno ponašanje nije“, izjavio je šef Pentagona.\nMinistar odbrane je naveo da među izazovima koji su pred SAD jeste i potreba da se „pojačaju mogućnosti suprotstavljanja nuklearnim i balističkim provokacijama Severne Koreje, nadgledanje iranske agresije i uticaja Irana u oblasti Persijskog zaliva i suprotstavljanje terorizmu, uključujući sve veću nameru da se savlada DAEŠ“.\nKarter je, takođe, podsetio da Amerika mora da bude spremna za „neizvesnu budućnost“ i pretnje koje ona nosi.


Funkcioner SNS i direktor Kancelarije za Kosovo i Metohiju Marko Đurić rekao je novinarima, u sedištu stranke, da je SNS dobio dvotrećinsku većinu na KiM i da je to istorijski rezultat.\n"Ujedinili smo se i sabrali Srbe na KiM", rekao je Đurić i dodao da srpski narod na KiM pruiža podršku politici Vlade Srbije i politici Aleksandra Vučića.\nPrema podacima naprednjaka, SPS je osvojila 9,61 odsto glasova, SRS 8,61 odsto, DS S-Dveri osvojile su 4,30 odsto, SDS-LDP-LSV 2,51 odsto, DS 1,08 odsto, a Pokret Dosta je bilo 0,33 odsto.\nUbedljiva pobeda SNS na Kosovu, kako kaže Đurić, govori o zainteresovanosti Srba sa tih prostora da učestvuju u političkom i javnom životu Srbije i da im je stalo da u Beogradu imaju snažnu vladu koja će zastupati njihove interese.\n"To nas obavezuje da se borimo da srpski narod ostane i opstane na KiM, da uživa u solidarnosti i zaštiti cele Srbije. Kosovo i Metohija je bilo i biće izvor srpske duhovnosti, istorije, kulture", rekao je Đurić.\nIzlaznost na KiM bila je 44,72 odsto, veća za 33, 94 odsto nego 2014. godine, kada je na birališta izašlo 32,96 odsto.\nNa ovim izborima glasalo je 47.449 građana.


Donacija viškova hrane - Moja Srbija\nMaxi i Tempo doniraju viškove hrane za najsiromašnije građane\nTrgovinski lanci Maxi i Tempo osmislili su program donacije viškova hrane kojim se svakog dana obezbeđuje voće i povrće za ishranu 1800 najsiromašnijih građana Srbije. Zahvaljujući saradnji sa nevladinom organizacijom „Banke hrane“ kroz program „Pomažemo da imaju i oni koji nemaju“, Maxi i Tempo mesečno doniraju oko 40 tona hrane.\nU Srbiji se procenjuje da 26,1 odsto stanovništva živi ispod granice siromaštva, što je u proseku četvrtina ukupne populacije, a nemaštinom su pogođena i deca mlađa od 14 godina. U Evropi taj procenat je niži samo za jedan odsto i iznosi 25 odsto, dok se 90 miliona tona hrane baci. Inicijalnom saradnjom sa Bankom hrane kroz ovaj projekat, Delez Srbija pravi prve korake u cilju pomoći rešavanju problema siromaštva i gladi efikasnim korišćenjem viškova hrane na način koji se godinama primenjuje u Evropi.\n„Nakon što smo doneli odluku da u našim prodavnicama nudimo isključivo prvu klasu voća i povrća, došlo je do povećanja otpisa hrane koja je kvalitetna i jestiva. Kao najveći maloprodavac u zemlji, kod koga namirnice kupuje gotovo svaki građanin Srbije, osećamo potrebu da obezbedimo hranu i za one koji nemaju. Donacijom voća i povrća koje se ne proda obezbeđujemo sveže namirnice, svakog dana i velikim količinama za ishranu onih kojima je pomoć potrebna. Pored Beograda, u sledećoj fazi planiramo da u program uključimo još prodavnica i u drugim gradovima Srbije i povećamo kategorije proizvoda koje doniramo. Cilj nam je da do 2020. godine sve naše prodavnice u Srbiji svakodnevno doniraju hranu i verujemo da ćemo na taj način značajno pomoći zajednici“, kaže Martina Petrović, menadžerka za komunikaciju održivog poslovanja Delez Srbija.\nU ovom trenutku 62 prodavnice kompanije Delez Srbija, formata Maxi i Tempo, na kraju svakog dana odvaja deo voća i povrća koje se ne proda i posredstvom Banke hrane i partnerskih organizacija, donira siromašnim porodicama i pojedincima.\n„Drago nam je što smo saradnju koju imamo sa Delezom u proteklih sedam godina, kroz redovne donacije osnovnih životnih namirnica sada podigli na još viši nivo. Ova vrsta pomoći je jedinstvena jer obezbeđuje hranu svakog dana, za veliki broj ljudi. Partnerske organizacije same dolaze u prodavnicu koja im je dodeljenja, preuzimaju voće i povrće i distribuiraju korisnica, čime je lanac maksimalno efikasan“, kaže Milana Blažić u ime Banke hrane.\n„Veoma nas raduje što su i naša deca uključena u donaciju, jer čim bi ih ugledali u trenutku kad im donesemo voće i povrće, bilo bi svima jasno koliko su srećni što znaju da neko misli na njih. Srećni su jer imaju priliku da probaju i neko voće koje nikada do sada nisu, a ono što je nama najvažnije, smanjili smo prehlade, jer deca unose u sebe i vitamine koji su im neophodni u toku jednog dana“, kaže Nadica Blažić iz organizacije Plava školjka, udruženja samohranih roditelja i porodica osoba sa invaliditetom.\n„Ovaj program kompanije Delez nam je od neizmerne pomoći za svakodnevno funkcionisanje Svratišta za decu. Kako Svratište samo po sebi nema svoju kuhinju, ovakav vid donacije nam odgovara, jer deca imaju priliku da konzumiraju voće kao užinu pred odlazak u školu i na taj način unesu nutritivno vredne namirnice. Takođe, ovu pomoć možemo da preusmerimo i njihovim roditeljima koji žive u uslovima ekstremnog siromaštva kako bi imali priliku da pripremaju obroke od njih“, kaže Mina Lukić iz Centra za integraciju mladih u čijem sastavu je i Svratište za decu.\nSvetski paradoks je da u isto vreme postoji veliki broj gladnih, a da se u isto vreme jestiva hrana rasipa i baca. Alarmantan podatak je da se u Srbiji godišnje baci 250 000 tona hrane. Iako u Srbiji ne postoji zakonska regulativa kojom se reguliše ova aktivnost, postoji veliko interesovanje javnosti za ovaj vid pomoći. Delez Srbija, potpuno samostalno sprovodi ovaj projekat koristeći iskustva iz drugih evropskih zemalja. U Francuskoj, na primer je pre dva dana usvojen Zakon o viškovima hrane koji propisuje da svi maloprodajni objekti koji imaju više od 400 kvadratnih metara prodajnog prostora, moraju donirati višak hrane organizacijama.\n« Izložba fotografija SAFARI, autorke Milice Mrvić\nMonoopera Ljudski glas 22. decembra u Bitef teatru »


prosecna plata : Južne vesti\n11:42, 27. 9. 2021.\nProsečna plata na jugu ispod republičkog proseka, negde manja i za 20.000 dinara\n08:35, 26. 5. 2021.\nPredsednik Vučić rekao je da je prosečna plata u martu bila 555 evra, što pokazuju i podaci Zavoda za statitstiku po kojima je ona za taj mesec iznosila 65.289 dinara. Ipak, jug Srbije zaostaje za republičkim prosekom - Niš je, prema zvaničnim podacima, najbliži sa 62.142, dok Bojnik i Preševo zaostaju i po 20.000 dinara od republičkog proseka.\n12:39, 29. 4. 2021.\nNa jugu jedino u Žitorađi decembarska plata iznad republičkog proseka\n19:17, 26. 2. 2021.\nRepubličku prosečnu platu za decembar prošle godine koja je, kako saopštavaju iz Republičkog zavoda za statistiku, iznosila 66.092 dinara na jugu je jedino "nadmašila" Žitorađa, u kojoj je plata poslednjem mesecu 2020. bila 67.119 dinara. Najniža zarada na jugu zabeležena je u Vlasotincu - 45. 043. U Nišu je prosečna decembarska zarada bila 64.843, a najveći grad na jugu po plati su prešli Doljevac i Prokuplje.\nProgram "Moja prva plata" tek počeo, a u Nišu kažu da nekima isplata već kasni\n08:31, 29. 1. 2021.\nZašto mladi u Nišu koji rade preko programa "Moja prva plata" još nisu dobili zarade za decembar - pitanje je koje postavljaju neki građani, tvrdeći da je program tek počeo, a da plate već kasne jer novac nije odobren. Iz Nacionalne službe za zapošljavanje u Nišu odgovaraju da je isplaćena akontacija za jedan broj dana u decembru, a da će ostatak isplatiti na račun do kraja januara, kada dobiju novac iz budžeta.\nNa jugu u svim mestima prosečna plata niža od republičkog proseka\n11:50, 26. 1. 2021.\nDa je jug Srbije manje ekonomski razvijen još jednom je pokazala statistika, pošto republičku prosečnu platu od 60.926 nije dostigao nijedan grad i opština. Najbliži je Niš sa prosečnom novembarskom platom od 58.475 dinara, što je za skoro 2.500 dinara manje od prosečne zarade u Srbiji, dok je u Vlasotincu i Bojniku zarada za 20.000 dinara manja od tog proseka.\nNa jugu Srbije najveća prosečna zarada u Pirotu, najmanja u Bojniku\n18:29, 25. 8. 2020.\nSkoro 60.000 dinara iznosila je prosečna plata koju su u junu primili Piroćanci, što je za oko 300 dinara više od prosečne zarade na nivou Srbije. Prema podacima Republičkog zavoda za statistiku, na jugu Srbije najveću zaradu imali su zaposleni u Pirotu - 59.931 dinar, dok su najmanja primanja imali radnici u Bojniku - 41.108 dinara. Pirotski okrug ima i najbolji prosek plata - 56.047, odnosno 77.784 sa plaćenim porezima, dok je najmanji prosek u Jablaničkom okrugu - 45.714 dinara (63.095).\nĆulibrk: Daću ostavku ako prosečna plata bude 500 evra do kraja 2019.\n14:00, 23. 5. 2019.\nUkoliko prosečna plata u Srbiji na kraju ove godine bude 500 evra, Milan Ćulibrk podneće ostavku na mesto glavnog urednika NIN-a, obećao je u emisiji “15 minuta”, jer tvrdi da je to obećanje predsednika Srbije Aleksandra Vučića - nerealno. Ćulibrk kaže i da stranim kompanijama ne treba davati subvencije za zapošljavanje, već ih osloboditi poreza na dobit.\n14:21, 4. 6. 2018.\nKonzervativna reformistička stranka, naslednica nekadašnje Reformističke, najavila je u Nišu da će prosečna plata u Srbiji biti 848 evra i to u prvih godinu njihove vlasti. Predsednik ove stranke Dejan Đorđević kaže da je to izvodljivo po svim ekonomskim parametrima, nude građanima švajcarski model direktne demokratije i traže referendum za pitanje poklanjanja niškog aerodroma državi.\nNa jugu Srbije samo Piroćanci imaju plate veće od republičkog proseka\n17:00, 1. 2. 2018.\nNeravnomeran razvoj regiona i "kaskanje" juga Srbije za Beogradom i Vojvodinom, još jednom su potvrdile statistike. Svetla tačka su Pirot i Babušnica, koji su, prema podacima iz Republičkog zavoda za statistiku, u decembru prošle godine upisane u statističke knjige kao grad i opština sa najvećim prosekom primanja u regionu.\nJanuarska prosečna plata u Nišu 13% manja od decembarske\n10:09, 27. 2. 2017.\nDok je prosečno primanje u Nišu, u poslednjem mesecu 2016. godine bilo 44.698 dinara, u januar je prosečna plata iznosila 38.876 dinara, što je umanjenje za 5.822 dinara, odnosno 13%.\nProsečna plata u Nišu manja od beogradske za ceo minimalac\n14:30, 26. 1. 2017.\nČak 23.000 dinara u proseku Nišlije imaju manja primanja od Beograđana, a veće plate imaju i Novosađani i Kragujevčani. Suma za koju su Beograđani u plusu je u visini minimalca sa kojim brojne Nišlije, na samo njima znan način, izguraju ceo mesec.\nKuršumlija: stipendije za 800 učenika\n11:40, 16. 9. 2014.\nUčenici sa područja Kuršumlije, njih 800 čiji roditelji imaju manja primanja od republičkog proseka, dobijaće tokom školske godine stipendije Opštine. Studenti će mesečno primati po 4.000, a ostali po 2.000 dinara.\nVranje: tužbe zbog rada "na crno" u Eparhiji\n10:00, 3. 9. 2013.\n10 radnika koji su prethodne 3 godine radili za vranjsku Eparhiju kao pomoćni radnici tužili su Eparhiju za neplaćene doprinose i razliku u zaradi. Iz Eparhije kažu da nisu dobili obaveštenje o pokretanju postupka.\nPlata u Nišu niža od prosečne\n15:52, 30. 10. 2012.\nPrema podacima Republičkog zavoda za statistiku plata u Nišu niža je od prosečne za skoro 4.000 dinara.


Pritvor od 30 dana zbog pretnji novinarima OK Radija u Vranju - Društvo - Dnevni list Danas\nPočetna » Vesti » Društvo » Pritvor od 30 dana zbog pretnji novinarima OK Radija u Vranju\nDanas Online19.06.2022. 17:47\nZaposleni u OK Radiju u okviru kojeg posluje i kafe No Comment, prijavili su pretnje koje su, u više navrata, dobili od Dejana Nikolića. OK Radio je u to vreme doživeo i više napada, lomljena su stakla na izlogu, farbom su ispolivani predmeti i zidovi kafea i radija, a vrhunac je bilo zaziđivanje dela prostorija radija, koje je izvršeno od strane kladionice koja je u susedstvu, a čije vlasništvo se dovodi u vezu sa Dejanom Nikolićem.\nPosle ovih napada i pretnji, Vranje su posetili predstavnici Stalne radne grupe za bezbednost novinara, podržali redakciju OK Radija, ali i ostale novinare i medijske kuće.\nDejan Nikolić Kantar, trenutno se nalazi na izdržavanju kazne zatvora od 4 meseca u sopstvenoj kući, bez elektronskog nadzora, za delo nelegalnog organizovanja kockanja, klađenja. Rešenjem direktora Uprave za izvršenje kazni, omogućeno mu je da odlazi na posao od 8 do 15 časova, a da još dva sata može koristiti za šetnju i rekreaciju.\nDejan Nikolić je iskoristio ovu kaznu za posetu vlasnici OK Radija, što je drastičan oblik pritiska na ovaj medij.\nanemDejan NikolićOK Radiopretnje novinarimaPritvorVeran MatićVranjeBeograd\nDruštvo • 17.06.2022. 08:43\nANEM traži hitnu reakciju nadležnih povodom novih pretnji OK radiju u Vranju\nPosle 65 godina, Mihajlovčani su dočekali da se seoski fudbalski klub MSK iz gradske preseli u područnu ligu. Nekome se to možda čini malo, ali za meštane ovog sela pored Zrenjanina to je istorijski uspeh i neizmerna sreća.\nDirektor kompanije "Elektrokosmet", na koju je u četvrtak uveče...


Razvoj opština i lokalne infrastrukture | Aleksandar Gvozden Info\n← Eunet – Think smart, start grid – Nova generacija virtuelizacije\nSrbija pristupa fondovima Evropske unije za informatiku →\nRazvoj opština i lokalne infrastrukture\nSRBIJA I EU – AN EU-FUNDED PROJECT\nDobro razvijena infrastruktura služi zdravoj ekonomiji, koja utiče na podizanje kvaliteta života građana i na razvijanje industrije čitavih regiona.\nEVROPSKA ISKUSTVA: Studijsko putovanje u Rumuniju\nEvropska unija, kroz različite programe podrške, pomaže Srbiji da nastavi sa izgradnjom odgovornih i stabilnih institucija, da reformiše zakonodavstvo i smisleno ulaže u konkretne projekte, na taj način poboljsšvajući kvalitet zžvota svojih gradana. Jedan od takvih programa podrške Srbiji jeste i Program podrške razvoju infrastrukture lokalne samouprave (MISP -Municipal Infrastructure Support Programme).\nMISP program finansira Evropska unija, a u Republici Srbiji sprovodi Delegacija Evropske komisije. MISP pruža pomoć opštinama u Srbiji u pripremi projektne dokumentacije i sprovođenju opštinskih infrastrukturnih projekata, a posebno je fokusiran na pružanje podrške projektima iz oblasti vodosnabdevanja, otpadnih voda, čvrstog otpada, daljinskog grejanja, domova i skloništa, obrazovnih objekata, objekata namenjenih osobama sa posebnim potrebama, turističkih lokacija, obnove gradova i industryjskih parkova. Od 2005. godine realizovano je više od 14 projekata ukupne vrednosti veće od 65 miliona evra.\nGlavni cilj programa je unapređenje upravljanja infrastrukturnim službama u opštinama i intenzivnije investiranje u infrastrukturu da bi bili zadovoljeni standardi EZ-a koji se odnose na zaštitu životne sredine, ekonomski, održivi ekonomski razvoj i da bi se obezbedila sredstva za socijalne potrebe. Za realizaciju MISP projekta zadužena je EPTISA, španska kompanija za inženjering, koja se nalazi na celu konzorcijuma koji čine još dve inostrane kompanije: VNG i CES.\nMISP je fokusiran na pomoć razvoju infrastrukture lokalne samouprave u oblastima zaštite zivotne sredine, ekonomske i društvene infrastrukture. Osnovne tri komponente na kojima radi tim strucnjaka u okviru MISP-a jesu:\n– dijalog o merama politike transformacije JKP-a i uspostavljanje modela međuopštinske saradnje u oblasti infrastrukture;\n– programiranje i priprema projekata, uspostavljanje SLAP 2.0 informacionog sistema kao baze projekata koji su prikladni za finansiranje, i izrada Studija opravdanosti;\n– realizacija projekata, sprovodenje tenderskih procedura i monitoring tekućih projekata.\nRešavanje gorućih pitanja, među kojima su i problemi komunalnog čvrstog otpada, predstavlja ključnu tačku razvoja jedne opštine. Dobra i kvalitetno razvijena infrastruktura će zadovoljiti građane i učiniti njihov život boljim, a predstavlja i jednu atraktivnu vrednost za direktne investicije stranih kompanija. Opštinska uprava igra odlučujuću ulogu u razvoju lokalne infrastrukture. Kada lokalni lideri, skupština opštine i građani podržavaju projekat, najviše su šanse za njegovu uspešnu realizaciju. Istovremeno, opština mora da bude sposobna da mobilizuje fondove za pripremu projekata kao i da garantuje finansiranje jednog dela projekta. Kada se ovi uslovi ispune, pažnja mogućih kofinansijera (na primer, Vlade Republike Srbije i Evropske unije) kao i drugih potencijalnih investitora će definitivno biti privučena. U ovom trenutku najveći problem u Srbiji jeste nepostojanje dovršenih projekata – projekata spremnih za finansiranje. Da bi pomogao opštinama da prepoznaju i dokumentuju svoje infrastrukturne projekte, MISP program je, u saradnji sa Stalnom konferencijom gradova i opština razvio SLAP 2.0 informacioni sistem – bazu podataka koju vodi Stalna konferencija gradova i opština. Pored toga što im pomaže da identifikuju i pripreme projekte, SLAP sistem opštinama omogućava da zatraže i finansijsku pomoć iz različitih međunarodnih i domaćih finansijskih izvora za izradu Studija opravdanosti i realizaciju.\nOsnovni element SLAP 2.0 sistema je takozvani Profil Projekta (PPD), koji predstavlja opštinski infrastrukturni projekat, a koji svaka opština može popuniti online (www.slap.skgo.org) i učitati ga u SLAP 2.0 bazu podataka da bi trazila finansijsku podršku za pripremu i realizaciju. PPD daje opšti uvid u glavne karakteristike i korisnike projekta, njegovu utemeljenost u nacionalnoj ili lokalnoj razvojnoj strategiji, ali i u razvojni nivo projekta, njegovu zrelost i kompletnost tehničkih i finansijskih Studija opravdanosti na koje se oslanja. Informacije sadržane u Profilu Projekta mogu se po potrebi ažurirati u skladu sa razvojem projekta i kada nove, detaljnije informacije budu dostupne. Projekti koji se nalaze u SLAP 2.0 sistemu predstavljaju seriju projekata koji napreduju po različitim fazama pripreme i razvoja, a koji popunjavaju bazu projekata uzetih u obzir za doniranje od strane međunarodnih (EU, IBRD, EBRD, KfW itd.) i nacionalnih institucija (NIP, Fond za zaštitu životne sredine itd.). U SLAP 2.0 bazi podataka, tri tipa opštinskih infrastrukturnih projekata se mogu kvalifikovati za finansijsku podršku i to projekti koji se tiču: ekonomske infrastrukture, infrastrukture životne sredine i socijalne infrastrukture.\nVlada Republike Srbije i EU fokusiraju se na investicije u socijalnu, ekonomsku i infrastrukturu zaštite životne sredine, i to ne slučajno – jer će sadašnje EU investicije u infrastrukturi generisati dodatni ekonomski rast na sasvim nov i odrziv način.\nThis entry was posted in Ekonomija i finansije and tagged fondovi EU. Bookmark the permalink.


Nebeskoplavi podsetnik sa trogodišnjakom\nIzvor: MozzartSport.com, 28.Feb.2021, 00:58\nSidnej ne blista, trenutno je osmoplasiran sa dve utakmice manje od lidera, a za predstojećim rivalom Makarturom zaostaje tri koraka\nHaotična sitaucija u prvenstvu Australije može da "zahvali" pandemiji virusa korona. Brojne ekipe imaju i po dve, tri utakmice više od ostalih rivala, pa pozicija na tabeli često nije merodavan reper. Ipak, i vrapcima na grani je jasno ko je glavni u sudaru Sidneja i Makartura, koji će u nedelju u ranim jutarnjim časovima po srednjoevropskom >> Pročitaj celu vest na sajtu MozzartSport.com << vremenu da ukrste koplja u sklopu 18. runde A-lige (06.05).\nAktuelni šampion Sidnej slavio je u Grand finalu sezone 2019/20, tek posle produžetaka protiv Melburn Sitija, ali ekipa Patrika Kisnorba se osvetila sredinom nedelje. Da Nebeskoplavi nisu imali pribrane Miloša Ninkovića i golobradog Patrika Vuda u završnici, bio bi to najteži poraz Sidneja u proteklih pet godina u domaćem takmičenju. Taman 3:0 je, takođe, Siti uzeo meru trofejnom klubu sa Petog kontinenta tokom 2016.\nTaj rezultat je Sidnej ostavio na osmoj poziciji u najnovijem plasmanu, sa sedam bodova zaostatka za liderom lige Sentral Koust Marinersom, iako sa dve utakmice manje. Pozitivan rezultat tokom vikenda potvrdio bi ambicije sastava kojim rukovodi trener Stiv Korika u pogledu titule u tekućoj kampanji i podsetio domaće rivale na kvalitet Sidneja.\nOva dva tima su se sastala ranije u sezoni, a pobedu su odneli Nebeskoplavi, kada je krajem januara bilo 3:0.\nće težiti da podstakne sličan pristup, uzdajući se u veterane\nNinkovića, potom Aleksandera Baumjohana i Kostasa Barbarusesa.\nSa druge strane, Makartur je u prošloj rundi doživeo debakl u sudaru sa Vestern Junajtedom, kada je poražen sa 4:1 u gostima, i sada je željan da se vrati na pobednički put. Čvrst početak prve kampanje u A-ligi pozicionirao je Bikove na treće mesto, pošto su pokupili 14 bodova iz prvih devet okršaja.\nZavršiti u prvih šest i obezbediti mesto u plej-ofu bilo bi veličanstveno dostignuće za momke\nAnta Miličića, a dosadašnje partije će ih naterati da veruju da je to ostvariv cilj. Potencijalna pobeda nad Sidnejom mogla bi da bude najveći rezultat ekipe sa stadiona Kempbeltaun u njenoj istoriji -\nistina nešto dužoj od tri godine\n- i oni će biti motivisani da se upišu u klupske almanahe tokom vikenda.\nSidnej će još jednom morati da se snađe bez usluga veziste\n, koji je ranije ovog meseca zaradio povredu protiv Velington Feniksa i nije uspeo da se oporavi na vreme.\nSa druge strane, napadač Milislav Popović jedini je odsutan za Makartur, s tim da se 23-godišnjak još nije pojavio u prvom timu tokom sezone. Bivši napadač Blekburna, Notingema, Olimpijakosa i Omonije Met Derbišajer pofdigao je formu, postigavši pet golova u poslednja tri duela i biće presudan za šanse njegove ekipe tokom vikenda.\nAUSTRALIJA 1 - 18. KOLO\n06.05: (2,15) Sidnej (3,30) Mekartur (3,20)


utorak, 11 jun 2019 08:29\nU Republici Srpskoj saobraćaj se odvija nesmetano, a dužih zadržavanja nema ni na graničnim prelazima.\nIz Auto-moto saveza Srpske vozačima jedino skreću pažnju na mogućnost nailaska na sitnije odrone na dionicama koje prolaze kroz usjeke i pored kamenih kosina.\nU Federaciji BiH je frekvencija vozila pojačana u gradskim centrima, a dodatni oprez je neophodan zbog povećanog broja motociklista i biciklista u saobraćaju.\nSaobraćaj je zabranjen za teretna vozila i autobuse na graničnom prelazu Brčko-Gunja zbog bezbjednosnih razloga.\nViše iz ove kategorije « DOBOJ: Sjećanje na početak operacije "Koridor života" (VIDEO) VRIJEME: Danas veoma toplo, uveče mogući pljuskovi »


Vučić: Srbija ove godine po BDP- najbolja u Evropi - Glas Zaječara\nPočele pripreme za skijašku sezonu\nHome Ekonomija Vučić: Srbija ove godine po BDP- najbolja u Evropi\nSrbija će, po novoj proceni Medjunarodnog monetarnog fonda (MMF) da će pad njenog bruto domaćeg proizvoda (BDP) ove godine biti 1,5 odsto, biti najbolja u Evropi, rekao je danas predsednik Srbije Aleksandar Vučić.\nOn je, posle video-razgovora sa šefom misije MMF-a Janom Kejsom Martejnom, kazao za RTS da će Srbija 2020. završiti „sa zlatnom medaljom“ jer će imati minimalan pad BDP-a u odnosu na druge zemlje.\nKako je naveo, Grčka će ove godine imati pad BDP-a od 9,5 odsto, Crna Gora 12 odsto, Slovenija 6,7 odsto, Hrvatska devet odsto, Albanija 7,5 odsto, Madjarska 6,1 odsto.\n„Mi se time ne zadovoljavamo, hoćemo da imamo i pozitivan rast“, rekao je Vučić.\nPrethodne dve procena MMF-a bile su da će pad BDP-a Srbije ove godine biti tri, odnosno 2,5 odsto, a nova procena o padu od 1,5 odsto biće, po rečima Vučića, uskoro objavljena.\nPrethodni tekstVeliki skok broja zaraženih, jedna osoba preminula\nNaredni tekstRusija registrovala još jednu vakcinu protiv kovida19\nVeliki skok broja zaraženih, jedna osoba preminula 14/10/2020\nVeliki broj ulica u četvrtak bez struje 14/10/2020\nPočele pripreme za skijašku sezonu 14/10/2020


Mreža regionalnih klimatskih centara (WMO RA VI RCC) uspostavljena je na 15. Zasedanju Regionalne asocijacije VI (Evropa) WMO, održanom u septembru 2009. godine u Briselu, sa idejom da obezbeđuje klimatske servise i produkte nacionalnim hidrometeorološkim službama u zemljama Regionalne asocijacije VI, među kojima je i Republika Srbija.\nRegionalni klimatski centri predstavljaju integralnu komponentu Globalnog okvira za klimatske servise (GFCS), ustanovljenog na Trećoj svetskoj klimatskoj konferenciji održanoj u Ženevi 2009. godine. Globalni okvir za klimatske servise je osnovan sa idejom da povezuje naučno utemeljene klimatske prognoze i informacije sa upravljanjem rizikom od klime i adaptacijom na klimatske promene i varijabilnost klime širom sveta.\nPodregionalni centar za klimatske promene za jugoistočnu Evropu (SEEVCCC), čiji je domaćin RHMZ, od samog osnivanja aktivno učestvuje u radu GFCS, kao i u sva tri noda Mreže WMO RA VI RCC, obavljajući sve obavezujuće i operativne funkcije, kao i neke visokopreporučene razvojno-istraživačke funkcije. Osnovne funkcije Centra obavljaju se kroz pružanje regionalnih klimatskih servisa vezanih za klimatske podatke, monitoring klime, dugoročnu prognozu i jačanje kapaciteta. Pored toga, Centar je zadužen za unapređenje regionalne saradnje i obavljanje razvojnih i istraživačkih aktivnosti, kao i za koordinaciju različitih programa i projekata o uticaju klimatskih promena na različite privredne sektore. Učešće u Mreži WMO RA VI RCC stoga predstavlja jedan od strateških prioriteta RHMZ-a sa aspekta unapređenja adaptacije na klimatske promene i ublažavanja njihovih negativnih efekata.\nPrvi koordinacioni sastanak pilot projekta Mreže WMO RA VI RCC održan je u oktobru 2010. godine u Nacionalnoj meteorološkoj službi Nemačke, kada je Mreža WMO RA VI RCC organizovana u tri noda: za klimatske podatke, za monitoring klime i za dugoročnu prognozu. Svaki od nodova čini nekoliko nacionalnih hidrometeoroloških službi na čelu sa jednom od njih.\nDrugi koordinacioni sastanak, održan oktobra 2013. godine y Nacionalnoj hidrometeorološkoj službi Rusije, označio je kraj pilot faze i početak operativne faze Mreže WMO RA VI RCC.\nU organizaciji Republičkog hidrometeorološkog zavoda, a pod pokroviteljstvom Svetske meteorološke organizacije (WMO), u periodu od 11. do 14. oktobra 2016. godine u Beogradu je održan Treći koordinacioni sastanak Mreže RA VI RCC i Radionica o implementaciji Mreže WMO RA VI RCC, na kojoj su učestvovala 42 predstavnika nacionalnih hidrometeoroloških službi iz 27 zemalja Regionalne asocijacije VI, kao i visoki zvaničnici WMO. Na ovim skupovima predstavljen je dosadašnji razvoj i status Mreže WMO RA VI RCC, uključujući i aktivnosti Regionalnih foruma o izgledima klime (RCOF). Kao rezultat trodnevne diskusije i razmene iskustava o načinu korišćenja produkata regionalnih klimatskih centara, zahtevima i preporukama za njihovo unapređenje, kao i mogućnostima za uspostavljanje saradnje sa drugim institucijama, donet je Implementacioni i akcioni plan Mreže regionalnih klimatskih centara za naredni period. Ovaj strateški dokument će biti prezentovan na predstojećem zasedanju Regionalne asocijacije VI WMO naredne godine (2017).\n© 2018 Copyright RHMZ Srbije


Vujaklija: ''Mogao sam da dam još neki gol, ali...'' - Sportske.net\nVujaklija: ''Mogao sam da dam još neki gol, ali...''\nFudbaler Crvene zvezde Srđan Vujaklija rekao je da mu mnogo znače postignuti golovi na današnjem meču protiv Spartaka i istakao da je njegova ekipa osvojila važna tri boda u borbi za titulu.\nLIČNOST DANA - Ivan Ilić! Nadmašio i Milka Đurovskog!Božović o Vujakliji, ''mnogo talentovanom'' Iliću i - suštini svega!Černišov: ''Zvezda igra moćan fudbal, ravan evropskom nivou!''ZA PAMĆENJE - Potez ''Grofa'' Božovića o kojem se priča!Zvezda ne staje, Vujaklija je pravo pojačanje, Ilićev debi za istoriju!\nFudbaleri Crvene zvezde pobedili su danas Spartak na svom stadionu sa 2:1, u utakmici 28. kola Super lige Srbije.\n"Ovo mi je bio prvi put da se nađem u startnoj postavi Crvene zvezde. Postigao sam dva gola i mislim da sam na najbolji mogući način iskoristio priliku. Možda sam mogao da postignem i još neki, ali šef je odlučio da me izvede iz igre ranije.\nMislim da je publika imala šta da vidi, svih 90 minuta se igralo dobro. Ovo su veoma važna tri boda u borbi za titulu", rekao je Vujaklija.\nStrelac za Zvezdu bio je u drugom i 58. minutu Srđan Vujaklija, kome su to prvi golovi za crveno-bele. Pogodak za Spartak postigao je Đorđe Ivanović u 58.\n"Za moju psihu je bilo najbitnije da što pre dam gol i zbog toga mi je rani gol došao kao kec na desetku. Posle smo primili nezgodan gol, i iskreno, nisam očekivao da ćemo odmah da uzvratimo.\nMeđutim, Kanga me je dobro pronašao i uspeo sam po drugi put da se upišem u strelce. Golovi mi mnogo znače. Nadam se da ću početi i u Kupu i da ću nastaviti seriju", rekao je Vujaklija.


Veliko interesovanje za jeftine stanove: Razmišlja se o novim lokacijama za gradnju u Beogradu i Novom Sadu\nZa minut i 47 sekundi u Beogradu se prijavilo 7.000 ljudi za 1.000 stanova\nMinistarka građevinarstva Zorana Mihajlović izjavila je da se zbog velikog interesovanja za stanove za pripadnike snaga bezbednosti razmišlja o novim lokacijama za gradnju u Beogradu i Novom Sadu.\n"Razmišljamo i o novim lokacijama u Beogradu i Novom Sadu, s obzirom na to da se prekjuče za minut i 47 sekundi u Beogradu prijavilo 7.000 ljudi za 1.000 stanova", rekla je ona.\n"To je važno za razvoj naše građevinske industrije. Važno je da u ovom teškom vremenu za ceo svet učinimo da rade svi oni koji to mogu, da na taj način doprinesemo rastu privrede. I da na što lakši način izađemo iz krize koja pogađa sve", rekla je Mihajlović.\nVučević je rekao da se pri svakom obilasku radova vidi napredak, te da je posle "Beograda na vodi" to najveće gradilište u Srbiji.\n"Velika zahvalnosti predsedniku Republike, vladi i ministarstvu na podršci i fantastičnoj saradnji. Biće ovo prelepo naselje u kojem će živeti 10.000 ljudi, sa obdaništem, školom i sportskim kompleksom. Pored toga, sa Putevima Srbije radimo i veliku kružnu raskrsnicu koja će omogućiti lakši ulazak i izlazak, posebno za teretnjake", rekao je Vučević.\n"Projekat je podeljen u dve faze. Prva sa 548 stanova biće završena u februaru 2021. Hvala potpredsednici vlade na poverenju ukazanom Građevinskoj direkciji Srbije i gradonačelniku i svim javnim preduzećima na dobroj saradnji. Radovi se svuda izvode u predviđenim rokovima i dinamici, a ovo je primer kako treba da izgleda jedno gradilište", rekao je Petrović.


Besplatna pravna pomoć za žrtve torture - juGmedia\nPlanirano je da do kraja 2020. godine advokati koje je Centar angažovao pruže oko 300 pravnih radnji, što će značiti da će pravnu pomoć moći da dobije 120 do 150 osoba koje se osnovano žale.\n„Zastupanje pred sudom predviđeno je u deset slučajeva„, istakla je Vučković na konferenciji za medije i naglasila da se za pomoć mogu da jave gradjani sa teritorije cele Srbije.\nSvi koji prepoznaju da su im pravni saveti ili zastupanje potrebni treba da pozovu Centar za ljudska prava na telefon 018 524 332 u Nišu ili se obrate za pomoć pismom\nAdvokat Stevan Arambašić iz Novog Sada rekao je ovom prilikom da su tortura i nehumano postupanje apsolutno zabranjeni i da u korpusu ljudskih prava predstavljaju jednu od najznačajnijih stavki.\n„Svi prostori u kojima su lica lišena slobode kretanja predstavljaju potencijalni okvir gde može doći, i u velikom procentu slučajeva dolazi do nehumanog i nečovečnog postupanja, odnosno do torture. Osim policijskog pritvora i zatvora, zainteresovani smo i za ustanove socijalne zaštite gde su trajno smeštene osobe sa mentalnim invaliditetom. Zaintresovani smo i za zatvorena odeljenja psihijatrskih bolnica i za domove za smeštaj starih lica„, rekao je Arambašić koji je bivši sudija i bivši zamenik pokrajinskog ombudsmana zadužen za mesta zatvaranja.\nCentar za ljudska prava u Nišu besplatnu pravu pomoć i pravno zastupanje pred sudovima žrtvama torture pružaće u okviru projekta „Sveobuhvatna akcija protiv torture“. Projekat je rezultat zajedničke inicijative Centra za ljudska prava, Međunarodne mreže pomoći (IAN) i Centra za gradjansku inicijativu iz bivše jugoslovenske republike Makedonije, a finansira ga Evropska komisija.\nLESKOVAC – Osnovna škola „Vasa Pelagić, druga najstarija škola u Leskovcu, danas je dobila novo, savremeno školsko igralište od Agencije za lokalni…\nJedan mušakarac star oko 57 godina večeras je povređen kada je polomljenom pivskom flašom na njega nasrnuo čovek star 41 godinu, s kojim je pio pivo…


UDARNA VEST - Priština definitivno odbila saradnju sa Beogradom u istrazi ubistva Olivera Ivanovića! | Vestinet.rs\nPočetna U FOKUSU\tUDARNA VEST – Priština definitivno odbila saradnju sa Beogradom u istrazi ubistva Olivera Ivanovića!\nPriština je definitivno odbila saradnju Beograda u istrazi o ubistvu lidera GI „Sloboda, demokratija, pravda“ Olivera Ivanovića, saznaje Prva.\nMinistar pravde Kosova Abeljad Tahiri izjavio je ranije da Kosovo neće dozvoliti Srbiji da bude uključena u istragu smrti Ivanovića.\n„Ni u kom slučaju nećemo nikakvo mešanje u istrazi nijedne druge institucije, sem onih Republike Kosovo. Mi ćemo primati informacije iz Srbije koje vode ka hapšenju, ali ne i njeno mešanje (u istrazi). To ćemo raditi samo mi“, kazao je Tahiri za portal Gazetaexpress.com.\n„Ministarstvo pravde je spremno za medjusobnu pravnu saradnju i pozdravlja spremnost institucija Srbije da pruže pravnu pomoć kroz razmenu inforomacija koje mogu da doprinesu što bržem rešavanja slučaja, ne dovodeći u pitanje istražni postupak i ne dovodeći u pitanje i neprikosnovenu jurisdikciju Republike Kosova u vođenju istrage“, stoji u zajedničkom saopštenju dva kosovska ministarstva.\nOsim toga, kosovski premijer Ramuš Haradinaj izjavio je da je stigao zahtev Srbije za “razmenu informacija” u istrazi o ubistvu Olivera Ivanovića, ali naveo da Unmik i Euleks nisu nadležni da odobre srpskim organima učešće u istrazi tog zločina.\n„Primili smo zahtev za razmenu informacija, što je pozitivno za nas. Ali Kosovo nije tražilo (od Srbije) učešće u istrazi“, rekao je Haradinaj na konferenciji za novinare.\nOn je ponovio da je Priština nadležna da odobri učešće Beograda u istrazi o ubistvu Olivera Ivanovića.\n„Samo su kosovske institucije ovlašćene da daju dozvolu“, rekao je Haradinaj na konferenciji za novinare.\nPodsećamo, predsednik Srbije Aleksandar Vučić je ranije izjavio da je ubistvo Olivera Ivanovića teroristički akt i da će se Srbija prema tom aktu tako i odnositi.\n„Počinioci ovog akta biće uhvaćeni, ako ih ne pronađu oni koji to moraju da učine, učinićemo mi“, naveo je Vučić.\nMeđutim, kosovski ministar pravde Abeljad Tahiri odmah nakon toga je naveo da će istragu o ubistvu Olivera Ivanovića voditi jedino institucije Kosova.\nCRNO NA BELO: Evo kako je Priština ubila dijalog i otvorila novu opasnu fazu!\nŠOKANTNO – CRNA MAGIJA U CRNOJ GORI: Otkrivena moderna podgorička veštica, dok je bacala vradžbine i crnu magiju, SNIMILE JE KAMERE! (VIDEO)


VojvodinaCafe - Koncerti u čast Indeksa u Novom Sadu\nKoncert u čast Indeksa u Novom Sadu\nVest objavljena: 28.08.2011 22:41\nKoncerti posvećeni grupi Indeksi pod nazivom "Da sam ja netko" biće održani 15. oktobra u novosadskom Spensu i 16. oktobra u Sava centru u Beogradu u 20 časova.\nPored originalnih članova tog benda, nastupiće i neki od najvećih pevača i muzičara sa prostora bivše Jugoslavije, među kojima su Arsen Dedić, Dado Topić, Kaliopi, Zijo Valentino, Aki Rahimovski, Ogi Radivojević, Hari Mata Hari, Mladen Vojičić - Tifa, Jelena Tomašević, Seid Memić - Vajta...\nUlaznice za koncert su u prodaji od 26.8. u Bilet servisu, Sava centru i Spensu po ceni od 1200 do 2300 dinara.\nIndekse je osnovala 1962. godine u Sarajevu grupa studenata, što ujedno objašnjava i ime benda, ali i jednu epohu u kojoj je zvuk najvećih svetskih grupa u bivšu Jugoslaviju stigao vrlo rano zahvaljujući mladima.\nIndeksi su višedecenijsku karijeru započeli upravo u Beogradu, gde su na prvoj gitarijadi 1964. godine osvojili mogućnost snimanja prvog singla.\nPosle duge, bogate i burne karijere, Indeksi su prestali da rade nakon smrti Davorina Popovića 2001.\nIndeksi se smatraju za prvu veliku rok grupu iz bivše Jugoslavije, a njihova muzika postala je neraskidiva veza između mnogih generacija koje i danas okupljaju pesme kao što su "Budi kao more", "Pružam ruke", "Bacila je sve niz rijeku", "Balada", "Plima" ili "Da sam ja netko", kako je nazvan i predstojeći beogradski koncert.


Oglasio se i Đole Đogani pa žestoko opleo po KIJI | notes.ba\nin: Showbiz, Stars, Zanimljivosti\nKako je odlučila da uđe u Zadrugu kako bi riješila dosta stvari o prevari koja joj je učinjena od strane supruga Slobodana, tako je i postala meta napada Luninih i Slobinih fanova.\nSada se našla na meti Luninog strica koji je skoro izmirio svoje odnose sa Anabelom, Đole Đogani, koji je žestoko opleo po Kiji.\nU svojim izjavama je rekao kako vjeruje da je Kija tip žene koja voli da mijenja muškarce i da uopšte nije nevinašce kakvim se predstavlja.\n”Strašno je to kroz šta Sloba i Luna prolaze unutra zbog Kristine, koja je ušla da bi unutra glumila žrtvu. Meni samo nije jasno kako narod ne vidi šta ona unutra u stvari radi. Sve vreme priča o tome kako je ona ta koja je prevarena i koja treba da lije suze, a sve je zapravo samo dobra gluma. Ona je ku*va koja voli da menja muškarce.”- rekao je Đole\nNa to sve dodao je da ni ona sama ne zna s koliko je muškaraca bila i da ih je čak i namijenjala u Zadruzi samo da je to sve dobro prikriveno.\n”Jadno je i bedno njeno ponašanje. Ovamo glumi nevinašce, a i sama ne zna sa koliko je muškaraca bila. Pitanje je gde je bila i sa kim se vukla pre nego što je ušla u Zadrugu. Lično ne verujem da je ona tip žene koja će sedeti kući i plakati nad svojom sudbinom jer je prevarena.”- zaključio je Đogani\nSve ovo je jako povrijedilo Kijinu majku koja se jako rasplakala, a nije mogla da odgovori na ovo, pa je zbog toga njena kuma rekla da se više manite uvreda na račun Kije.\nPrevious : Kija KONAČNO progovorila o njemu, a sa Slobinim stvarima je uradila nešto što će vas iznenadit\nNext : Barbi prezime čuva već 47 godina, a nemate predstave koje je


“Ništa mi nije smiješno”: Okanović se oglasio nakon laži da je ukrajinski vojnik koji je poginuo - mojKontakt portal - Radio Televizija Kontakt\n“Ništa mi nije smiješno”: Okanović se oglasio nakon laži da je ukrajinski vojnik koji je poginuo\nGlumac je objasnio kako on gleda ne celu situaciju povodom lažne vijesti.\nFotografija našeg glumca Nenada Okanovića osvanula je prije nekoliko dana na društvenoj mreži Tviter sa tekstom da je on „ukrajinski vojnik koji je poginuo kao heroj“, te se on sada oglasio tim povodom.\n– Ništa mi nije smešno, verujte. Ne može ni da mi bude jer mi u Srbiji dobro znamo, nažalost, šta je rat. I sami smo se borili protiv lažnih vesti. Ono što mi je dodatno strašno zasmetalo je to što su zbog klikova naši mediji u naslovu stavljali „poginuo srpski glumac“, pa su se neki moji prijatelji strašno potresli jer su videli samo naslov i moju sliku pre nego su pročitali celu vest – kazao je Okanović u emisiji „Kec na jedanaest“ na K1.\nGlumac je istakao da misli da je sve poteklo iz naših krugova, odnosno, iz naše zemlje.\n– Mislim da je ideja bila da se „troluju“ mediji, da se ciljano plasiraju lažne vesti. I strani mediji preneli su tu vest ne proveravajući izvor, a onda su je povukli – rekao je glumac, prenosi Objektiv.\n– Nisam bio samo ja, video sam i Radoša Bajića, Nikolu Koja, Dragana Bjelogrlića… Nevolja je što polazeći i iz našeg iskustva devedesetih, ne znamo šta je istina.\nGledajući i ruske i ukrajinske i zapadne medije, a informacije su većinom lažne, mi ne možemo znati šta je istina. Bilo kako bilo, onaj ko je plasirao moju i ostale fotografije postigao je ono što je hteo. Ovde će najviše da stradaju obični ljudi i ja se molim da se sve ovo što pre završi – dodao je Nenad.\nRuška Jakić: Zbog prenapumpanih grudi i usta žene gube identitet


Prijem za penzionisanog radnika | novilist.rs\nNaslovna Višegrad Prijem za penzionisanog radnika\nĐurević se zahvalio na radu i zalaganju i poželio da što duže uživa u penziji.\n„Saradnja je bila na zavidnom nivou, održavali smo redovne sastanke, a tako ćemo nastaviti u narednom periodu i za nju će vrata opštine Višegrad uvijek biti širom otvorena“, rekao je Đurević.\nPenzionisani radnik Ljubinka Knežević se zahvalila načelniku na prijemu i istakla da je sa njim uvijek imala dobru saradnju i međusobno uvažavanje.\n„Bili smo uvijek primljeni i saslušani, a ušli smo i na budžet opštine Višegrad. Veoma sam zahvalna na srdačnom prijemu, a nadam se da će se saradnja između Sindikata i lokalne zajednice i dalje nastaviti“, navela je Kneževićeva.\nPrethodni tekstRadulović: Kulturna dobra Višegrada – nemjerljiv resurs\nSljedeći tekstUručeni pokloni za obdanište „Neven“


INTERVJU Archives - ŠIK RADIO\nIntervju sa načelnikom PU MG – Milanom Milekićem\nby N on Mart 28, 2022 with Nema komentara\nPovodom obilježavanja 4. aprila – Dana policije Republike Srpske ugostili smo načelnika Policijske uprave Mrkonjić Grad gospodina Milana Milekića. U nastavku poslušajte intervju…\nMrkonjić Grad: Za 9 mjeseci 2021. godine stanje bezbjednosti zadovoljavajuće\nby N on Oktobar 29, 2021 with Nema komentara\nU Policijskoj upravi Mrkonjić Grad u srijedu, 27. oktobra 2021. godine, održana je redovna konferencija za novinare povodom prezentovanja rezultata rada za period januar-septembar 2021. godine. Konferenciji su prisustvovali načelnik Policijske uprave Milan Milekić, zamjenik načelnika Branislav Karaulac, načelnik Odjeljenja … Read More\nINTERVJU: Dragan Dakić, komandir Policijske stanice za bezbjednost saobraćaja Mrkonjić Grad\nby N on Septembar 11, 2021 with Nema komentara\nPovodom početka nove školske godine, te u cilju zaštite djece u saobraćaju od strane PU Mrkonjić Grad, razgovarali smo sa komandirom Policijske stanice za bezbjednost saobraćaja Mrkonjić Grad – Draganom Dakićem. Intervju prenosimo u cijelosti… > INTERVJU <\nIntervju sa direktorom mikrokreditne fondacije EKI\nby N on Oktobar 8, 2020 with Nema komentara\nMikrokreditna organizacija EKI, koja posluje već gotovo 25 godina jedna je od vodećih mikrokreditnih institucija u BiH. Pozicija lidera na mikrokreditnom tržištu nameće kao prioritet stalno prilagođavanje potrebama i zahtjevima klijenata. Od jeseni će u ponudi ove organizacije biti i … Read More\nIntervju sa Veliborom Jarićem – izvršni direktor za proizvodnju i održavanje ZP “He na Vrbasu“ a.d. Mrkonjić Grad\nTema: Organizovanje procesa rada u ZP „Hidroelektrane na Vrbasu“ a.d. Mrkonjić Grad za vrijeme vanrednog stanja uspostavljenog zbog pandemije virusa korona Na samom početku razgovora, pitali smo sagovornika da nam navede koje mjere su preduzete u Preduzeću kad je u … Read More\nHe na Vrbasu: intervju sa rukovodiocem proizvodne jedinice “Bočac 2” – Borivojem Jovišićem\nby N on Februar 28, 2020 with Nema komentara\nU novom serijalu emisija namijenjenih promociji preduzeća „He na Vrbasu“ a.d. Mrkonjić Grad, razgovarali smo sa gospodinom Borivojem Jovišićem o radu male „He Bočac 2“. Borivoj Jovišić je rukovodilac proizvodne jedinice „Bočac 2“, čija je obaveza organizacija procesa rada i … Read More


Vlada sprema kontratužbu protiv ČEZ-a – Opština Gacko\nVlada sprema kontratužbu protiv ČEZ-a\nVlada RS preko austrijske advokatske kancelarije „Šonher” Arbitražnom sudu u Beču podnijeće tužbu protiv ČEZ-a, koji zahtjeva 60 miliona evra odštete zbog propale gradnje nove termoelektrane u Gacku, vrijedne 1,4 milijarde evra.\nVlada RS podnijeće Arbitražnom sudu u Beču kontratužbu protiv „Češke elektroprivrede” (ČEZ), saznaje Press RS u izvorima bliskim Vladi.\nKako saznajemo, u ime Vlade RS tužbu će podnijeti ugledna advokatska kancelarija „Šonher” iz Beča.\nDobro upućeni tvrde da su strani advokati angažovani zbog toga što Vlada, zajedno sa „Elektroprivredom RS” i Rudnikom i Termoelektranom „Gacko”, mora da pripremi jake argumente kojima će oboriti tvrdnju ČEZ-a da su za propast „posla vijeka” u Gacku, vrijednog 1,4 milijarde evra, odgovorne vlasti Srpske, EPRS i RiTE „Gacko”.\n-Vlada RS, EPRS i RiTE “Gacko” u decembru 2006. god.su sa ČEZ-om potpisali izjavu o obnovi RiTE “Gacko” čija je snaga 300 megavata, i izgradnju novog bloka elektrane od čak 660 megavata.\n-U maju 2007. utvrđen je “sporazum o provedbi” kojim su definisani koraci i rokovi izgradnje termoelektrane, što je uključivalo i formiranje zajedničkog preduzeća pod nazivom “Nove elektrane RS”\n-Predstavnici malih akcionara u RiTE Gacko posle nekoliko mjeseci tužili su RiTE zato što bi vrijednost njihovih akcija bila obezvrijeđena ako bi firma izgubila status akcionarskog društva i prešla u status društva sa ograničenom odgovornošću.\n-ČEZ je u maju prošle godine podnio tužbu protiv Vlade, EPRS i RiTE “Gacko” i zatražio 60 miliona evra odštete zbog prekida posla.\n24.03, 2010\tby Општина Гацко in Архива 2010


Obnovljeno izvorište Pešter - Televizija Kopernikus TV K::CN\nObnovljeno izvorište Pešter\n27/06/2016 | Društvo, Niš\nIzvorište Pešter u Banji Topilo kod Niša rekonstruisano je nakon 8 godina od kada su poplave uništile ovaj izvor vode. Meštani okolnih sela su od tada vodu dobijali iz niškog vodovoda, a nakon planirane rekontrukcije cevi oni će se snabdevati vodom sa ovog izvora.\nNa izvorištu Pešter, koje nije bilo u upotrebi od 2007. godine, završeni su radovi na sanaciji kaptažne građevine, izgradnji mosta i zaštiti zida na levoj obali Toponičke reke. Kada se bude uradila i zamena cevi, meštani sela Miljkovac, Paljina, Gorna i Donja Toponica, Donja Trnava, Mezgraja, Vrtište, Trupale, Supovac i deo naselja Veliki Drenovac dobijaće vodu sa ovog izvora.\nZa rekonstrukciju izvorišta JKP Naisus je izdvojilo oko 7 miliona dinara. Da bi voda sa izvorišta Pešter došla do domova oko 10 000 ljudi, potrebno je uraditi nov cevovodni sistem dužine 1 600 metara. Za te namene potrebno je još oko 2o miliona dinara, pa će ovo javno preduzeće potražiti pomoć od lokalne samouprave.\nU planu je i postavljanje solarnih panela kako bi se i ovim izvorištem upravljalo daljinskim putem, rečeno je u JKP Naisus. Radovi na rekonstrukciji izvorišta su trajali tri godine a sledeći korak je zamena vodovodnih cevi koja bi, kako je istakao direktor ovog javnog preduzeća Dejan Andrejević, trebalo da se završi najkasnije do početka naredne godine.


Zašto su deca nesrećna?\nNaslov: Zašto su deca nesrećna? Sub 16 Jun - 10:08\nNedavno je u Velikoj Britaniji objavljen izveštaj koji govori o ključnim tačakama neophodnim za srećno detinjstvo. U izveštaju se navodi da deca koja prema navedenim kriterijumima nemaju srećno detinjstvo - imaju veće šanse da budu depresivna ili da imaju neki poremećaj ishrane, kao i da budu zlostavljana.\nIntervjuisano je ukupno 30.000 dece uzrasta od 8 do 16 godina, a ustanovljeno je da je većina dece zadovoljna svojim životima, dok 9% nije.\nStabilan porodični život\nStabilnost porodičnog života predstavlja glavni faktor prilikom određivanja da li su deca srećna, zajedno sa uticajem nepovoljnih događaja kao što je, na primer, napuštanje porodične kuće jednog roditelja.\nOsim toga, gotovo četvrtina dece (23%) koja su se selila više od jednom ima nizak nivo samopoštovanja, u poređenju sa prosečnim brojem od oko 10%.\nNovac i imovina imaju važnu ulogu u sreći dece: najsiromašnija domaćinstva imaju mnogo niži nivo blagostanja u odnosu na prosek. Međutim, ustanovljeno je da kada se nekoj porodici popravi finansijsko stanje, to ima relativno mali uticaj na ukupan nivo sreće.\nDeca su se izjasnila da je porodica najvažnija komponenta njihovog života za utvrđivanje njihove sreće. Sukobi, odnosno harmonija između članova porodice, smatra se ključnim faktorom. Deca koja su više uključena i koja osećaju da se njihovo mišljenje poštuje, imaju veće šanse da budu srećnija.\nDrugarstvo je još jedna oblast koja ima značajan uticaj na to šta deca osećaju o sebi: 6% dece koja smatraju da nisu imala dovoljno prijatelja, ima mnogo niže rezultate od proseka u pogledu blagostanja.\nTakođe, deca koja su bila zlostavljana imaju šest puta veće šanse da budu nezadovoljna u odnosu na decu koja nisu maltretirana.\nDobar fizički izgled\nTo kako se deca osećaju zbog svog fizičkog izgleda - varira između dečaka i devojčica, a i po uzrastu. Sa deset godina starosti, samo je četvrtina dece zabrinuta zbog svog izgleda i nema razlike među polovima.\nMeđutim, situacija je drugačija sa decom uzrasta od 15 godina, gde je 32% dečaka i 56% devojčica nezadovoljno svojim izgledom.\nŠkola i obrazovanje identifikovani su kao oblasti u kojima će se deca najverovatnije osećati nesrećno. Oko 7% dece je izjavilo da se osećaju nesigurno u školi, dok je tri petine dece izjavilo da nije zadovoljno svojim školskim životima.\nOko 80% njih je, doduše, izjavilo da je za njih važno da imaju dobre rezultate u školi.\nPomoći deci da budu srećna\nDruštvo za decu smatra da izveštaj daje neke lekcije za kreatore politike i poziva vladu da pomogne mladim ljudima u pogledu šest ključnih ciljeva:\nbolji uslovi da deca uče i da se razvijaju\npozitivan stav o sebi kao individui koja se poštuje\nbitno je imati dovoljno\npozitivan odnos sa porodicom i prijateljima\nbezbedno i odgovarajuće kućno okruženje\nmogućnost učestvovanja u pozitivnim aktivnostima radi napretka\nKomentarišući izveštaj, En Longfild, generalni direktor jedne humanitarne organizacije koja se bavi decom, kaže da su rezultati veoma zabrinjavajući. "Sadašnja ekonomska situacija dodatno opterećuje porodice koje se možda bore sa bezbroj drugih problema, pa me zbog toga ne čudi što u izveštaju stoji da siromaštvo ima uticaj na decu", kaže ona.\nOvaj izveštaj ukazuje na važan porodični test koji treba da se sprovede na lokalnom i nacionalnom nivou kako bi se obezbedilo da se što veći broj dece izvuče iz siromaštva, da porodice ne budu u nepovoljnom položaju zbog nižih primanja, kao i da se povećaju standardi u školama, a smanji stopa maltretiranja.\nCelo društvo treba da ima udela u obezbeđivanju vremena za porodični život, kao i u tome da deca mogu da uživaju u toku svog detinjstva. Podržavanje jake i stabilne porodice treba da podrazumeva produženo roditeljsko odsustvo, pravo na fleksibilno radno vreme i časove roditeljstva za najugroženije. Osim toga, zdravstvena zaštita najsiromašnije dece veoma je značajna.\nIako bi se rezultati u drugim sredinama donekle razlikovali (u procentima), evidentno je da brigu o deci treba stalno voditi, i to na svim nivoima, ne samo u porodici i školi.


Svet – Страна 528 – Studio B\nMoskovska policija dobila dojavu o bombi u ambasadi SAD?\nMoskovska policija dobila je anonimnu dojavu o tome da je bomba podmetnuta u zgradi američke ambasade u Rusiji, naveli su izvori u moskovskoj policiji za agenciju RIA Novosti.\nObama proglasio vanredno stanje u Južnoj Karolini\nAmerički predsednik Barak Obama proglasio je vanredno stanje u Južnoj Karolini, kojoj se približava uragan "Metju".\nSrbija pobedila Moldaviju\nFudbalska reprezentacija Srbije pobedila je u četvrtak uveče u Kišinjevu Moldaviju sa 3:0 u drugom kolu Grupe D i tako ostvarila prvi trijumf u kvalifikacijama za Svetsko prvenstvo 2018. godine u Rusiji.\nFlorida i Džordžija naredile evakuaciju dva miliona ljudi\nVlasti američkih država Floride i Džordžije naredile su evakuaciju najmanje dva miliona ljudi zbog opasnosti od nadolazećeg uragana Metju koji je protutnjao Karibima gde je usmrtio više od sto ljudi.\nAsad: Povratićemo celu Siriju\nSirijski predsednik Bašar al Asad izjavio je danas da će njegove snage povratiti celu zemlju, uključujući i Alepo, ali je naveo da bi više voleo da do toga dođe pomoću lokalnih dogovora i amnestija koje dopuštaju pobunjenicima da odu u druge oblasti.\nDesetoro povređenih u eksploziji u Istanbulu\nDeset ljudi povređeno je danas kada je u blizini policijske stanice u Istanbulu eksplodirala bomba postavljena na motocikl, izjavio je guverner provincije Vasip Sahin.\nBahami na udaru uragana, evakuacije u četiri države SAD\nRusija: U vežbi civilne zaštite učestvuje 40 miliona ljudi\nU Rusiji će u vežbi civilne zaštite koju je pokrenulo ministarstvo za vanredne situacije širom zemlje učestvovati 40 miliona ljudi.\nMej: Bregzit je „tiha revolucija“ miliona nezadovoljnih\nBritanska premijerka Tereza Mej rekla je danas, na kraju godišnje konferencije Konzervativne partije, da odluka koju su Britanci 23. juna doneli o napuštanju Evropske unije predstavlja "tihu revoluciju" miliona ljudi koji nisu izvukli korist iz globalizacije i brzih ekonomskih promena, javlja AP.\nKraljica Margareta II: Danska nije multikulturalno društvo\nDanska je poslednjih meseci kritikovana zbog odnosa prema migrantima, a danska kraljica Margareta Druga rekla je za nemački "Špigel" da njena zemlja nije multikulturalno društvo i da ona predstavlja "sve ljude koji su građani danske nacije", objavila je Anadolija, a preneo N1.\nVesić: Beograd neće glasati za odluku o zatvaranju, suština je poštovanje mera i vakcinacija\nMomirović u vozu do Kosjerića:Propadanje železnice završeno\nUrađena rešenja za isplatu novčanog davanja za nezaposlene porodilje\nVesić: Tender za izgradnju regionalnog vodovoda za Vrčin i Grocku\nKošarka: Večeras Zvezda – Olimpijakos


Privezak Betmen Znak - Gadget 4 Gift prodavnica poklona\nPrivezak Betmen Znak\nMatična stranica / Pokloni / Pokloni za Decu / Privezak Betmen Znak\nPrivezak Betmen Znak za ljubitelje heroja čoveka šišmiša, inače jednog od najpopularnijih superheroja današnjice. Svakako je pored Supermena najpopularniji superheroj strip kompanije DC Comics.\nPrivezak Betmen Znak količina\nŠifra proizvoda: 1261-3 Kategorije: Filmovi, Serije i Knjiga, Geek Pokloni, Pokloni za Decu, Privesci Oznake: batman, betmen, dc comics, privezak\nPrivezak Betmen Znak za ljubitelje heroja čoveka šišmiša, inače jednog od najpopularnijih superheroja današnjice. Svakako je pored Supermena najpopularniji superheroj strip kompanije DC Comics. Bez maske tj.u normali njegov alter-ego je Brus Vejn, multimilioner i jedan od vodećih ljudi grada Gotama u kojem su se sjatili najokoreliji negativci celog sveta.\nBudite prvi koji će napisati recenziju za „Privezak Betmen Znak“ Odustani od odgovora\n1.999,00 din 1.799,00 din


Informacije za korisnike – DialogPlus\nRAZUMETI SEBE - VODIČ ZA PRIMENU DIALOG i DIALOG+\nCitati korisnika koji su učestvovali u fokus grupama i intervjuima:\nMislim da mi je DIALOG+ najviše pomogao po pitanju pronalaženja posla… dogovorili smo se da odštampam oglas da tražim posao sa svojim brojem telefona i da ga izlepim po kraju, i to sam uradio… Nije prošlo puno vremena i dobio sam prvi posao.\n- Pacijent iz Srbije, 40 godina\nMogao sam bolje da razumem svoje telesno i psihičko stanje [pomoću DIALOG+].\n- Pacijent iz Srbije, 57 godina\nDobro je što se na tablet kompjuteru upamti šta smo pričali prošli put, šta pričamo sad, da li smo bolji ili lošiji – što se tiče ocenjivanja i opšteg stanja pacijenta. Tako da, koristan je zato što pamti podatke, zapamti sve što je rečeno tokom intervjua i sve što je ocenjivano.\n- Pacijent iz Srbije, 47 godina\nBilo je dobro znati da svaki put odlazim kući sa nekim zadatkom koji posle treba da obavim... i takođe, znam zasigurno jer mi je tako rečeno, da bi trebalo da napravim neke lepe promene... tako da bilo je sjajno, uvek sam imala neka zaduženja, nešto da radim i da se zabavim.\n- Pacijentkinja iz Bosne i Hercegovine, 22 godine


Vesti online / Sport / Fudbal / Direktor Superlige predlaže: Bolje igrati derbi bez publike\nVestionline, Radio Beograd A\nDirektor Superlige predlaže: Bolje igrati derbi bez publike\nUmesto slike sa terena, u svet je otišla ona sa tribina. "Večiti derbi" između Crvene zvezde i Partizana ostao je u senci divljanja huligana na stadionu "Rajko Mitić".\nJoš jednom smo bili svedoci divljanja huligana na tribinama\nDan posle 157. duela dva naša najbolja kluba glavna tema nisu golovi, šanse i odbrane, već do kada ćemo da gledamo divljački pir na tribinama. Još uvek je sveže sećanje na decembarski derbi kada su svet obišle slike nagih navijača razbijenih glava.\nSvima je jasno da ovako više ne ide i da se stvari moraju menjati iz korena. Toga je svestan i direktor Superlige Vladimir Bulatović.\n- Ingerencija nekoga ko vodi takmičenje je veoma sužena i smanjena tako da je mogućnost odlučivanja uskraćena. Disciplinska komisija koja bi morala da ima obavezu da sluša i uvažava sve izveštaje i preporuke koje dolaze sa naše strane, i organa koje mi vodimo, morala bi drugačije da postupa. Mislim da bi naš glas morao mnogo više da se sluša i uvaži - rekao je Bulatović za "Radio Beograd".\nPostavlja se pitanje da li neko treba da izgubi glavu na stadionu, pa da se ozbiljnije krene u obračun sa huliganima. Nažalost, bilo je i takvih situacija. Na 113. derbiju odigranom 30. oktobra 1999. godine navijači Partizana su ispalili signalnu raketu koja je pogodila Zvezdinog navijača Aleksandra Radovića. Nesrećni Radović je ubrzo podlegao povredama, a imao je samo 17 godina.\n- Svaki derbi, uvek ista priča. Nasilje je uvek prisutno, i što je najgore od svega, nema naznaka da nešto može da se promeni u skorije vreme. Derbi kao derbi je poptuno devalviran, bolje je preduzeti mere i igrati bez publike ako treba svaki, sve dok se ljudi ne disciplinuju, dok ne shvate da ovo ne vodi ničemu - jasan je Bulatović.\nFUDBAL Ovo su Hrvati koji su se tukli na južnoj tribini (FOTO)


U poslednjih 10 dana ekipe JKP „Vodovod i kanalizacija“ dva puta su registrovale izlivanje nafte u gradsku kanalizaciju. Naime, trećina bazena crpne stanice GC – 2 (Beogradski kej, kod Žeželjevog mosta) ispunjena je ovom materijom, za koju su inspektori za zaštitu životne sredine utvrdili da je nafta. Za sada nije ustanovljeno ko je ispustio ovu tečnost u kanalizacioni sistem. S obzirom da JKP „Vodovod i kanalizacija“ nema opremu za izvlačenje opasnih materija iz bazena, odmah je od NIS-a zatražena pomoć. Očekuje se da njihova ekipa stigne iz Beograda, izvuče naftu iz GC – 2 i reši je se u skladu sa zakonom.\nZbog brze i pravovremene intervencije naših ekipa, za sada ne postoji opasnost od izlivanja nafte u Dunav. Međutim, ukoliko bi došlo do učestalijih ispuštanja u gradsku kanalizaciju većih količina ove štetne materije, pumpa bi automatski povukla naftu i ispustila je u Dunav. Osim ekološke štete, pokvarila bi se i pumpa, što bi naravno ugrozilo rad GC – 2 i funkcionisanje kanalizacione mreže kao i samog Novog Sada.\nJKP „Vodovod i kanalizacija“ apeluje na sve sugrađane, preduzeća i kompanije da ne ispuštaju tečnosti i bacaju predmete u kanalizaciju, kojima tu nije mesto ni po jednom osnovu. Takvi necivilizovani potezi mogu dovesti do ozbiljnih problema, pa čak i katastrofa, kojih pojedinci nisu ni svesni jer da jesu, ne bi to radili.\nNovi Sad, 26.09.2017


Krstić: Očekujem od Šolca oštriji ton od onoga u Berlinu - Blitz RS - Vesti\nKrstić: Očekujem od Šolca oštriji ton od onoga u Berlinu\nMilan Krstić očekuje da će danas na sastanku Vučića i Šolca biti slična lista prioriteta kakva je bila i u Berlinu, ali da može više biti istaknut aspekt usaglašavanja spoljne politike Srbije sa spoljnom politikom Evropske unije.\n„U Berlinu je bio prvi sastanak gde se na neki način način probijao led i imajući u vidu da su bili u isto vreme prisutni i Vučić i Kurti onda je ipak više naglaska bilo stavljeno na konstruktivnost dijaloga“, kaže Krstić.\nIstiče da je to mala razlika koja bi mogla da bude u odnosu na sastanak u Berlinu, a da ostale teme budu manje više identične.\nGovoreći o tome koji je manevarski postor Šolca u Beogradu kada je reč o dijalogu, Krstić kaže da Nemčaka ima jasan stav, ali da je na neki način bilo neočekivano da je Olaf Šolc pre mesec dana u Berlinu pomenuo međusobno priznanje kao konačan ishod sporazuma.\n„To ranije Nemačka nije pominjala za vreme Angele Merkel. Ja mislim da će Šolc sada ići u pravcu toga da podstiče konstruktivnost Beograda i obe strane ustvari“, dodaje Krstić.\n„Konkretni sporazumi o kojima se razgovara sve vreme nisu nemogući, odnosno moguće je da se postignu u narednom periodu i da pokažu da je Berlin ponovo preuzeo inicijativu u posredovanju. Kada su pravljeni najveći pomaci u razgovorima Beograda i Prištine, Berlin je bila ta strana koja je ili pretila štapom ili nudila šargarepu kako bi obe strane podstakla na neku vrstu kompromisa. Mislim da je ipak ovde Priština ta strana koja više zateže oko mnogih stvari, tako da to kakav je manevarski prostor u Beogradu zavisiće od toga kakav je manevarski prostor u Prištini i koliko će Kurti biti spreman za kompromise“, naglašava Krstić.\nTokom dvovnevne posete Balkanu, kako stoji u najavi posete nemačkog kacelara, tražiće sa sagovornicima zajednički odgovor na ukrajinsku krizu. Pre mesec dana u Berlinu pohvaljeno je glasanje Srbije u UN, a na pitanje da li će danas biti fokus na konkretnim sankcijama i eventualnim posledicama, Krstić kaže da iza zatvorenih vrata veruje da hoće, ali javno ne veruje da će biti nekih eksplicitnih pretnji.\n„Vidim da su mnogi u najavi ovog događaja pravili analogiju sa posetom Angele Merkel 2011. godine. Ne verujem da će biti toliko eksplicitnih stavova kao tada, ali očekujem da će za nijansu ton biti oštriji nego što je bio u Berlinu“, poručuje Krstić.\nTo očekuje, između ostalog, i zbog javnog mnjenja u Nemačkoj koje od Šolca očekuje nešto oštriju politiku.\nGovoreći o tome da li je Berlinu jasno koliko je za Srbiju uvođenje sankcija Rusiji bolno pitanje i koliko mora da vaga, Krsić kaže da misli da Olafu Šolcu jeste jasno.\n„On je ta adresa koja najviše razume to imajući u vidu kakav je njegov stav bio i ranije dok je bio u Vladi Angele Merkel prema saradnji sa Rusijom, Severnom toku, dok su neki drugi činioci želeli da to prekinu. On je isticao važnost pragmatizma u odnosima sa Rusijom“, navodi Krstić.\nIpak, kako kaže Krstić, to što je to Šolcu jasno ne znači da imati javno i politički mnogo razumevanja za to.\n„Jasno je šta je njegova politika – to je da podstakne Srbiju da se što pre uskladi sa spoljnom politikom EU, ali verujem da je moguće razgovarati sa njim o tome“, kaže Krstić.\nKada je reč o tome zašto na Šolcovoj mapi nema Sarajeva, Krstić navodi da trenutno nije prioritet, da će biti izbori na jesen, kao i da će se sačekati da se karte ponovo podele pa će onda fokus ići u tom pravcu.\n„Ali će se sigurno razgovarati o Republici Srpskoj i BiH u Beogradu, kao što je i u Berlinu. Misija je da se reše ti bilateralni problemi da bi se ostvarila dva cilja – prvo je integracija u EU dugoročno regiona i drugo je sprečavanje rasta ruskog i kineskog uticaja“, naglašava Krstić.\nIstiče da poseta Olafa Šolca šalje pozitivnu poruku Srbiji i čitavom regionu.\n„Verujem da je za Tiranu i Skoplje moguće da dobiju neke povoljne vesti krajem juna, a predsednik je rekao da mi sada nemamo čemu da se nadamo, ali do decembra može svašta da se promeni i to zavisi i od našeg postupanja i od razvoja nekih okolnosti koje nisu do nas“, zaključuje Krstić.


Njemačka: iPhone u prodaji već početkom novembra - Klix.ba\n19.9.2007. u 18:34\nOd 9. novembra u prodavnicama T-mobilea, divizije DeutscheTelekoma, stanovnici Njemačke moći će kupiti iPhone, najnovije remek djelo američke kompanije Apple, saopćili su u srijedu zvaničnici ove dvije kompanije.\nRevolucionarni mobilni telefon i muzički player sa internet pristupom će se od 9. novembra moći kupiti u Njemačkoj po cijeni od 399 eura (553 američkih dolara), saopćili su danas u Berlinu Rene Obermann, CEO Deutche Telekoma, i Steve Jobs, CEO Applea.\nPrema izvještaju Associated Pressa ova vijest je objavljena samo dan nakon što je iz Applea potvrđeno da će iPhoneova prva evropska destinacija 9. novembra biti Velika Britanija u saradnji sa mobilnim operaterom O2.\nPored Velike Britanije i Njemačke, mjesecima kruže glasine i da će španska Telefonica SA, roditeljska kompanija mobilnog operatera O2, i francuska kompanija Orange najverovatnije u ponudi uskoro imati i iPhone.\nProšle sedmice iz kompanije Apple je objavljeno da je u prvih 74 dana po izlasku iPhonea u SAD-u prodano čak milion primjeraka novog uređaja.


Energyobserver - EU / EVROPSKA UNIJA SE SPREMA ZA IZBOR NOVOG SAZIVA EVROPSKOG PARLAMENTA\nEU / EVROPSKA UNIJA SE SPREMA ZA IZBOR NOVOG SAZIVA EVROPSKOG PARLAMENTA\nNakon izbora u Indiji, evropski parlamentarni izbori su najmasovniji demokratski izbori u svijetu, a održat će se od 23. do 26. maja\nSHERIFE CETIN/YUSUF HATIP – Građani u zemljama Evropske unije birat će novi saziv Evropskog parlamenta na izborima koji će se održati od 23. do 26. maja, javlja Aanadolu Agency (AA).\nSaziv Evropskog parlamenta bira se na mandat od pet godina, a pravo glasa ima 374 miliona registriranih birača u Evropskoj uniji.\nPo brojnosti birača, evropski parlamentarni izbori su drugi najmasovnijih demokratski izbori na svijetu, a više birača glasa samo na izborima u Indiji.\nPrvi evropski parlamentarni izbori održani su 1979. godine kada je glasalo 62 posto registriranih birača. Na posljednjim izborima održanim prije pet godina glasalo je 42 posto birača.\nEvropski parlament je jedina institucija Evropske unije čiji saziv se bira direktno na izborima koji se održavaju svakih pet godina. Broji ukupno 751 zastupnika koji se na izborima kandidiraju ispred političkih stranaka ili kao nezavisni kandidati.\nIzborni proces se odvija u skladu s zakonodavstvima svake članice Evropske unije ponaosob, pa na izborima u Austriji i Malti glasaju građani sa navršenih 16, a u ostatku Unije s navršenih 18 godina. Izlazak na izbore u nekim zemljama je zakonska obaveza svakog birača, uključujući Belgiju, Grčku, Bugarsku i Luksemburg.\nEvropski parlament i Evropsko vijeće čine zakonodavni sistem Evropske unije koji donosi zakone i usvaja budžete.\nZasjedanje Evropskog parlamenta održava se u francuskom Strazbourgu, a sjednice traju jednu sedmicu tokom svakog mjeseca.\nU Evropskom parlamentu radi blizu 8.000 službenika, a sekretarijat te institucije smješten je u Luksemburgu.\nZa ulazak u Evropski parlament na predstojećim izborima borit će se ukupno osam političkih grupa koje čine partije iz članica Evropske unije koje imaju slične političke programe.\nSa 221 zastupnikom u trenutnom sazivu Evropskom parlamenta Evropska narodna partija (EPP) je najzastupljenija politička grupa. Nosilac liste te grupe na predstojećim izborima bit će Manfred Weber.\nNosilac liste evropskih socijaldemokrata je Frans Timmermans koji trenutno obnaša funkciju zamjenika predsjednika Evropske komisije. Nosilac liste Evropskih konzervativaca i reformista (ECR) je Jan Zahardi. Bivši belgijski premijer Guy Verhofstadt nosilac je liste Alijansa liberala i demokrata za Evropu (ALDE).\nNa izborima učestvuju još i politički tabori Ujedinjena ljevica Evrope-Skandinavska zelena ljevica, Zeleni/Evropski slobodni savez, Evropa sloboda i direktne demokracije (EFDD) i Evropa nacija i sloboda (ENF).\nRaspodjela zastupničkih mjesta u Evropskom parlamentu vrši se po broju stanovnika svake članice. Njemačka kao najmnogoljudnija članica Evropske Unije ima 96 zastupnika u Evropskom parlamentu, dok manje zemlje poput Malta i Luksemburga imaju po šest zastupnika.\nU slučaju da Velika Britanija istupi iz Evropske unije do dana održavanja izbora, Evropski parlament u budućem sazivu će brojati 705 zastupničkih mjesta. Ako se Brexit pak dogodi nakon izbora, ukupno 73 britanska zastupnička mjesta će biti recipročno raspodijeljena na 14 članica, uključujući Francusku, Italiju i Španiju.\nIzborni prag za ulazak u Evropski parlament je pet posto glasova za partije u njihovim zemljama. Svaka zemlja svoje zastupnike određuje proporcionalno s brojem osvojenih glasova. Tako u Evropski parlament mogu ući i manje političke stranke.\nZastupnici u Evropskom parlamentu mjesečno zarađuju blizu 12.000 eura.\nPolitička grupa koja osvoji najviše mjesta u budućem sazivu Evropskog parlamenta će imati otvoren put da svog kandidata izabere na čelo Evropske komisije. Kandidat koji osvoji najviše glasova u budućem Evropskom parlamentu će biti izabran za predsjednika Evropske komisije, izvršnog organa Evropske unije.\nKao što je to bio slučaj i na prethodnim izborima, političke grupe su i na ovim evropskim parlamentarnim izborima nominirale “spitzenkandidate“ koji pretendiraju da budu na čelu Evropske komisije.\n07.05.2019 · EVROPSKI_IZBORI


Kavazović: Tamo gdje postoje hramovi, tamo stanuje sloboda | Sarajevo.ba\nWeather Sarajevo 22 ℃\nKavazović: Tamo gdje postoje hramovi, tamo stanuje sloboda\nSARAJEVO, 14. februara (FENA) - Ne imati džamiju znači ne imati punu slobodu, ne imati znak i orijentir u prostoru - kazao je reisu-l-ulema Islamske zajednice (IZ) u BiH Husein ef. Kavazović danas tokom hutbe u novoizgrađenom Muslimanskom kulturnom centru (MKC) u Ljubljani.\nOcijenio je da veleljepno zdanje Ljubljanske džamije svjedoči velikom djelu koje je rezultat velikog truda i odricanja muslimana u Sloveniji, čime je ta generacija muslimana ispisala svoju stranicu u tom gradu i ostavila povijesni trag o sebi, vjeri i moralu, dobru i ljubavi, svom trudu i nadi u Božiju milost, pripadnosti svom narodu i zajednici.\nStoga, dodao je, bosanske muslimane raduje da je Ljubljana prepoznala u njima donosioce radosne vijesti, koji pozivaju u "Kuću mira" sve one koji istinski za njim tragaju, među muslimanima, kršćanima i Jevrejima.\n- Kao što je za Jevreje Hram u Jerusalemu bio znak slobode, tako su i za nas bosanske muslimane džamije znak slobode - naglasio je reis Kavazović, te podsjetio da su za muslimane svaki mesdžid i svaka džamija, svaka crkva i svaka sinagoga zabranjena, sveta mjesta (harem), u kome ne smije biti uznemiravanja i napada.\nPodsjetio je i na činjenicu da smo prije samo 25 godina svjedočili nemilosrdnom rušenju vjerskih objekata, što je bila moralna i duhovna tragedija Evrope, stoga "lekcije iz Bosne ne smijemo više nigdje ponavljati u Evropi i svijetu".\nNa kraju je zahvalio na podršci lokalnih vlasti, muslimanima Slovenije na trudu i zalaganju, predvođenih muftijom Nedžadom Grabusom, te muslimanima bratske Države Katar za njihovo dobročinstvo i bratsku pomoć.\nKazao je da je džamija mjesto duhovne slobode, mjesto gdje se otkriva dublji smisao života, gdje se čovjek slobodno i bez straha obraća Bogu, gdje se bez interesa čovjek obraća čovjeku, a "tamo gdje postoje hramovi, gdje stoje uspravno minareta i tornjevi, tamo stanuje sloboda".\n- Ova džamija od sada pripada Islamskoj zajednici u Sloveniji i gradu Ljubljani, neka vam je sretno i hairli - poručio je reisu-l-ulema Husein ef. Kavazović u hutbi koju je održao u džamiji u Ljubljani.


Vesti online / Sport / Ostali sportovi / Ivana Španović ponovo slavila u Birmingemu\nIvana Španović na mitingu u Birmingemu\nIvana je slavila sa rezultatom 6,78m koji je ostvarila u četvrtoj seriji.\n- I pored toga sto se loše osećala zbog viroze Ivana je uspela da ispuni zadatak. Nadam se da će uspeti da se oporavi do sledećeg takmičenja koje je očekuje u sredu 20.februara u Beogradu, gde očekujem još bolji rezultat - izjavio je trener Obradović.\nTakmičenje u Beogradu biće poslednja provera pred nastup na evropskom šampionatu u Glazgovu koje se održava od 1-3.marta.\nŠpanovićeva će se u Glazgovu boriti za svoju treću uzastopnu titulu dvoranske šampionke Evrope, što je do sada u istoriji evropske atletike pošlo za rukom samo slavnoj Haike Dreksler.\nZa sve dodatne infromacije stojimo na raspolaganju.


Rezime o izborima u Americi – Top vesti\nRezime o izborima u Americi\n0Piše: BBC News na srpskom 11. novembra 2020. 15.47\nNi osam dana posle predsedničkih izbora ne smiruju se strasti u Sjedinjenim Američkim Državama. Dok Donald Tramp ne priznaje poraz, a njegov tim pokreće pravne korake u nadi da će osporiti rezultate u pojedinim državama, dotle novoizabrani predsednik Džo Bajden kaže da je „sramota“ što Tramp ne priznaje poraz.\nU javnom obraćanju, Bajden je rekao da ništa i niko neće sprečiti prenos vlasti i da će od 20. januara biti u Beloj kući.\nDa Tramp i njegovi saradnici neće lako odustati od Bele kuće, svedoči i izjava državnog sekretara Majka Pompea koji je na pitanje da li bi odlaganje prenosa vlasti moglo da bude pretnja nacionalnoj bezbednosti, odgovorio da će doći do „glatkog prelaska na drugi mandat Trampove administracije“.\n„Spremni smo, svet gleda… prebrojaćemo sve glasove,“ dodao je Pompeo.\nU međuvremenu, Bajdenu su čestitali mnogi državnici među kojima i britabski premijer Boris Džonson, nemačka kancelarka Angela Merkel, ali i turski predsednik Redžep Tajip Erdogan.\nKakvi su sledeći potezi Bajdena i Trampa?\nOtkako su u subotu mediji objavili projekcije o izbornoj pobedi zahvaljujući trijumfu u jednoj od ključnih država, Pensilvaniji, Bajden je počeo sa sprovođenjem plana o prenosu vlasti.\nTramp je u ponedeljak na Tviteru još jednom osporio tvrdnje medija da je Bajden pobedio na izborima i ponovio nepotkrepljene tvrdnje o izbornim mahinacijama.\nVladino telo koje upravlja federalnim agenijama, za sada ne dozvoljava Bajdenovim saradnicima da zvanično započnu prenos vlasti, uz obrazloženje da još nema zvaničnog proglašenja pobednika.\nCBS Njuz, koji je BBC partner u Americi, navodi da Bajdenov tim razmatra povlačenje određenih pravnih poteza protiv Trampove administracije zbog, kako tvrde, odugovlačenja primopredaje vlasti.\nStalni medijski izveštači iz Bele kuće navode da se, uprkos brojnim primedbama, očekuje da Tramp napusti Ovalnu sobu do januara i da je već počeo da razmišlja da se opet kandiduje na izborima 2024.\nŠta kažu iz Bele kuće?\nPortparolka Bele kuće govorila je o navodnim nepravilnostima tokom izbornog procesa, istovremeno pozivajući novinare da pomognu u istraživanju nedozvoljenih radnji za koje još nema dokaza.\nFoks Njuz, donedavno Trampova omiljena televizija, prekinula je prenos konferencije iz Bele kuće, navodeći da nema dokaza za tvrdnje Mekenani.\n„Vou, vou, vou“, rekao je voditelj Nil Kavuto.\n„Ako ona nema više detalja o ovim tvrdnjama, ne možemo da nastavimo ovo da prikazujemo“.\nMekenani je rekla novinarima:\n„Tek smo započeli proces da obezbedimo tačno i pošteno brojanje glasova“.\nOna tvrdi da republikanskim posmatračima izbora nije dozvoljen pristup brojanju glasova u Filadelfiji.\nKako navodi lokalni Filadelfija Inkvajerer, i republikanski i demokratski posmatrači su morali da budu udaljeni četiri i po metra o stolova za kojima su brojani glasovi.\nPredstavnici izborne komisije su kao razlog za to naveli opasnost od širenja korona virusa.\nRona Mekdanijel, predsedavajuća Republikanskog nacionalnog komiteta (RNC) rekla je da je ta stranka u Mičigenu, jednoj od ključnih država, prikupila 131 izjavu pod zakletvom o navodnim nepravilnostima.\nŠta će Bajden prvo da uradi?\nOčekuje se da jedan od prvih Bajdenovih poteza bude izdavanje izvršnih naredbi kojima bi se po ubrzanoj proceduri preokrenule neke Trampove mere.\nTe naredbe ne zahtevaju odobrenje Kongresa, a pretpostavlja se da će prve dve da se odnose na odluke da Amerika izađe iz Svetske zdravstvene organizacije i da se povuče iz Pariskog sporazuma o klimatskim promenema.\nPrethodna objava Šta sve niste znali o Dostojevskom\nSljedeća objava Teško do validnih dokaza za manipulacije na izborima?


KLM koristi održivo avio-gorivo na svim letovima iz Amsterdama - Aviatica\nHolandska avio-kompanija KLM spovodi ekološku tranziciju i počinje korišćenje održivog avio-goriva.\nDatum / Date: 11.01.2022.\nPočev od 10. januara 2022. holandska avio-kompanija KLM će koristiti održivo avio-gorivo (Sustainable Aviation Fuel – SAF) na svim svojim letovima iz Amsterdama.\nZa sada će KLM dodavati 0,5% ovog goriva, a ambicija avio-kompanije je da do 2030. godine 10% sveg goriva upotrebljenog u avijaciji bude održivo avio-gorivo.\nTroškovi proizvodnje SAF su četiri puta veći od troškova proizvodnje fosilnog kerozina, ali bi to moglo da se promeni kada veći broj avio-kompanija počne da koristi ovo gorivo i kada se tržište dovoljno razvije.\nZahvaljujući korporativnom SAF programu, KLM već koristi održivo avio-gorivo na svojim letovima. Dodatnih 0,5% ovog goriva koji će se od 10. januara 2022. godine koristiti na svim letovima iz Amsterdama, biće finansirano kroz cenu avio-karata, a poskupljenje će varirati od 1 do 12 evra po karti, u zavisnosti od dužine leta i klase u kojoj putnik leti.\nŠta je održivo avio-gorivo i zašto je ono važno?\nOdrživo avio-gorivo (SAF) je gorivo za mlazne avione napravljeno isključivo iz obnovljivih izvora, kao što su korišćeno jestivo ulje, drvni ostaci ili sintetički kerozin i ono može da zameni obično fosilno gorivo ili da mu se doda bez ikakvih modifikacija motora i dodatnih troškova. SAF se razlikuje od običnog bio-goriva, jer se princip održivosti primenjuje i u samoj proizvodnji, što znači da njegova proizvodnja ne dovodi do krčenja šuma ili smanjenja proizvodnje hrane.\nTrenutno je SAF je najvažniji činilac u borbi za održiviju avio-industriju, jer njegova upotreba može da smanji emisiju ugljen-dioksida za čak 75%. Na nivou Evropske Unije podnet je predlog da obavezni udeo održivog avio-goriva na letovima iz i unutar EU bude 2% do 2025. godine, dok je ambicija KLM-a i njegovih partnera da obavezni udeo ovog goriva u celom svetu do 2030. godine bude 10%. Zbog toga je KLM već danas na potpuno dobrovoljnoj bazi počeo da koristi SAF na svojim letovima. Na ovaj način su ciljevi KLM-a u skladu sa ciljevima Klimatske rezolucije Ujedinjenih nacija (UN Climate Agreement) potpisane u Parizu, po kojoj se očekuje nulta emisija CO2 do 2050. godine.\nMali ali važan korak\nOdrživo avio-gorivo će promeniti budućnost avio-industrije, a KLM kao jedan od primarnih ciljeva postavlja ekološku tranziciju avijacije. Još 2011. KLM je izveo prvi komercijalni let na svetu na kom je korišćeno bio-gorivo, dok je u februaru 2021. avio-kompanija imala prvi komercijalni let na svetu koji je koristio sintetički kerozin proizveden na bazi ugljen-dioksida, vode i obnovljive energije sunca i vetra. KLM je svestan da je dodatak od 0,5% održivog avio-goriva veoma mali korak, ali i da je vrlo važan i nada se da će i druge avio-kompanije slediti ovu inicijativu u borbi za zdraviju planetu.\nInicijativa za zeleniju planetu – CO2ZERO\nKLM već godinama omogućava putnicima da smanje karbonski otisak svog leta preko CO2ZERO programa. Do sada se novac prikupljen ovom inicijativom koristio za pošumljavanje naše planete, te je u Panami zasađeno preko hiljadu hektara prašume.\nOd 13. januara 2022, putnici KLM-a će imati mogućnost da preko CO2ZERO programa dokupe i dodatnu količinu održivog avio-goriva i tako direktno smanje emisiju CO2.\nKLM trenutno kupuje relativno velike količine SAF-a i potpisao je različite kupoprodajne ugovore sa dobavljačima. Ovo će garantovati standardni dodatak od 0,5% za letove koji polaze iz Amsterdama i omogućiti KLM-u da zadovolji dodatnu potražnju koju generišu putnici putem CO2ZERO programa, kao i potražnju koju stvaraju partneri avio-kompanije preko korporativnih programa. Osim obnove flote i stalnih inovacija unutar kompanije, KLM se zalaže za energetsku tranziciju avijacije.


“Danas se ljutimo, a sutra ćemo im možda biti zahvalni” – mojKontakt portal – Radio Televizija Kontakt\nPrema usvojenoj deklaraciji o proglašenju, Republika srpskog naroda BiH nalazila se u sastavu savezne države Jugoslavije, kao njena federalna jedinica. “Ona obuhvata područja srpskih autonomnih regija i oblasti i drugih etničkih cjelina u BiH, uključujući i područja na kojima je srpski narod ostao u manjini zbog genocida koji je nad njim izvršen u toku drugog svjetskog rata”, navodi se u Tanjugovoj vijesti, koju prenosi banjalučki “Glas” 10. januara 1992. godine.\n“Glas” piše da će se sjedište Republike nalaziti u Sarajevu, a do donošenja njenog ustava na području Republike važiće savezni zakoni i republički, koje van snage nije stavila Srpska skupština. “Skupština će, takođe, do donošenja ustava preuzeti funkciju državnih organa Republike srpskog naroda”, piše list.\nU nastavku, “Glas” prenosi i dijelove diskusija koje su vođene u Srpskoj skupštini uoči usvajanja deklaracije.\nBiljana Plavšić je rekla da je BiH danas pod jednom vlašću i jednog čovjeka, aludirajući na Aliju Izetbegovića, kome je zamjerila da zastupa interes samo muslimanskog naroda i njegovih ekstremista za stvaranje islamske BiH. Poslanik Jovo Tintor je ustvrdio da Izetbegović sa politikom SDA vrši “gori genocid nad srpskim narodom nego što je to činio Broz”…\nPredsjednik SDS-a BiH Radovan Karadžić je, između ostalog, istakao da koalicione stranke u BiH SDA i HDZ nastoje da poruše jedinstveno i jugoslovensko u BiH, navodeći da se “čak Jugoslavija više ne pominje”.\n“Mi se danas ljutimo na njih što su nas odgurnuli, a možda ćemo im sutra biti zahvalni”, rekao je Karadžić, koji je ponudio muslimanskom i hrvatskom narodu da se i on jasno organizuje na ovim prostorima i onda se povede dijalog o mogućnosti zajedničkog življenja, prenosi “Glas”.


Suđenje je pomereno za ovaj datum jer postupajući sudija ima koronu.\nKontiću je takođe produžen pritvor koji prema ovoj odluci može da mu traje do 30. januara 2022. godine, precizirala je portparolka suda Jelena Ostojin.\nKontić je optužen za pokušaj ubistva Miljana Mandića 24. avgusta 2020. godine, kojeg je tom prilikom prebio.\nSa njim će se na optuženičkoj klupi naći i O. L. i L. V.\nSva trojica su na pripremnom ročištu, koje je bilo zatvoreno za javnost, negirala da su izvršili krivično delo za koje se terete, a sutra će moći da iznesu detaljnu odbranu na suđenju koje će javnost moći da prati.\nViše javno tužilaštvo optužnicom Kontića tereti za krivično delo ubistvo u pokušaju, O. L. za učestvovanje u tuči, a L. V. za krivično delo pomoć učiniocu posle izvršenog krivičnog dela.\nIznoseći odbranu pred tužiocem, on je u decembru prošle godine negirao da je pokušao da ubije Mandića, kojeg je tom prilikom prebio.\nSnimak se na društvenim mrežama pojavio 11. septembra, a na njemu se vidi prebijanje muškarca.\nNovi Sad suđenje Ivan Kontić\nSLETELI S PUTA U AUDIJU: Dve osobe povređene, jedna prebačena u Klinički centar\n19. 01. 2022. u 18:14\nSAOBRAĆAJNA NESREĆA U BEOGRADU: Oborena devojka na pešačkom prelazu na Banjici\nNA uglu Crnotravske i Paunove ulice na Banjici, oko 17 sati dogodila se saobraćajna nesreća u kojoj je povređen pešak.\n19. 01. 2022. u 18:03\n58 ĐOKOVIĆ PRAVI LEK PROTIV KORONE: Poseduje 80 posto danske firme


OSM Televizija - Kraj drame na Kipru, otmičar uhapšen\nPrema posljednjim informacijama 56 putnika je bilo u avionu, sedam članova posade i jedan oficir bezbjednosti. Ibrahim Samaha dao je izjavu za Bi-Bi-Si na aerodromu u Larnaki, povodom prvobitnih navoda da on stoji iza otmice aviona. "Bio sam samo jedan od putnika. Nismo znali šta se dešava kada je avion počeo da mijenja kurs. Kada smo sjeli u avion, stjuardese su nam uzele pasoše. To je vrlo neobično za domaći let, pošto je trebalo da sletimo u Kairo. Nakon nekog vremena primjetio sam da se penjemo. U početku nam je rečeno da zbog tehničkih problema moramo da sletimo na Kipar. Tek kada smo bili blizu Larnake, rečeno nam je da je avion otet", rekao je Samaha za Bi-Bi-Si.\nAvion kompanije “Idžipter“ sa oko 60 putnika i članova posade na letu iz Aleksandrije za Kairo otet je i posada je primorana da avion prizemlji. Avion je sletio u Larnaku na Kipru, potvrdili su kiparski zvaničnici i naveli da je pilotu prijetio putnik sa eksplozivom oko pojasa. Kiparski zvaničnici potvrdili su za "Vašington post" da postoji mogućnost da se u avionu nalazi bomba. Kompanija “Idžipter“ saopštila je da je nakon pregovora sa otmičarem oslobođen 51 putnik, ali je otmičar kao taoce zadržao četiri stranca i članove posade.\nMoskva- Uhapšeni pripadnici ID, spremali napad\nJoš iz iste kategorije: « Naim al Hamed-ključna ličnost napada na Pariz i Brisel? Ban Ki Mun pozvao na solidarnost i prihvat pola miliona Sirijaca »


Krsto Milošević prelazi u Vojvodinu - KRAGUJEVAČKI SPORT\nKrsto Milošević prelazi u Vojvodinu\nJedan od najboljih igrača Radničkog u prošloj sezoni, Krsto Milošević, pojačaće redove aktuelnog šampiona Srbije, ekipe novosadske Vojvodine. Sjajni 26-godišnji levi bek je prethodnih dana pregovarao sa čelnicima Radničkog o produženju ugovora, ali je na kraju ipak „presekao“ i rešio da karijeru nastavi u Novom Sadu.\nMilošević je protekle sezone bio ubedljivo najbolji strelac Kragujevčana, postigavši ukupno 151 gol u rukometnoj Super ligi Srbije. Od njega se očekuje da zajedno sa Urošem Elezovićem, bude oslonac ekipe Vojvodine u narednom periodu.\nČelni ljudi Radničkog će naravno pokušati da pronađu adekvatnu zamenu za Miloševića, što će biti jako težak posao.\nPrevious Dankinje prva prepreka „Tigricama“ na putu ka Ligi šampiona\nNext Sa Vojvodinom na startu SEHA lige


Press Online :: Vaterpolo :: Bajković: Daćemo sve od sebe da uđemo u četvrtfinale\nBajković: Daćemo sve od sebe da uđemo u četvrtfinale\nSelektor vaterpolistkinja Srbije Vladimir Bajković, priznao je danas da se ekipa uoči šampionata Evrope pripremala za borbu za deveto mesto, ali i obećao da će devojke učiniti sve da savladaju Francusku i izbore plasman u četvrtfinale.\n"Imamo šansu da napravimo izenađenje, daćemo sve od sebe jer drugu šansu nećemo imati. Šta god da uradimo nastavićemo da se borimo jer razlika između osmog i devetog mesta nije velika", izjavio je Bajković.\nKapiten Srbije Dragana Ivković ocenila je da su Francuskinje svakako favorit, ali da ta uloga može da donese i opterećenje.\n"Za razliku od njih mi nismo profesionalci i plasman u četvrtfinale bi pokazao da imamo kvalitet i da tek dolaze uspesi", istakla je Ivković.\nUtakmica petog kola B grupe između Srbije i Francuske igra se sutra od 17.15 sati.


Prijem za rukometaše Metaloplastike (VIDEO) | MP - moj klub\nPrijem za rukometaše Metaloplastike (VIDEO)\n7. јуна 2016. · by Žile\t· in film, galerija, History, Intervju, Kup, kup Srbije, navijački kutak, Prijem, RK Vojvodina, sezona 2015/16, Vesti - izjave, Video.\t·\nPredsednik Skupštine grada Šapca Nemanja Pajić primio je juče u Gradskoj kući rukometaše Metaloplastike – osvajače Kupa Srbije. Posle 30 godina pehar se vratio u Šabac, a Grad Šabac i Sportski savez Šapca, u saradnji sa Rukometnim savezom Srbije, pokazali su se još jednom kao dobri organizatori velikih spotskih manifestacija.\n„Šabac je ponosan na istorijski uspeh ove generacije rukometaša Metaloplastike. Čekali smo ga 30 godina, zato koristim ovu priliku da, u ime grada, čestitam svima koji su u ovaj uspeh uložili sebe. Velikim sportskim uspehom naših rukometaša i odličnom organizacijom finalnog turnira dokazali smo da je Šabac grad rukometa i velikih šampiona. Ovo je izraz poštovanja prema ranijim uspesima i velikom imenu koje Metaloplastika jeste, ne samo u našoj zemlji, nego i u regionu. Verujem da će i ovaj sportski uspeh inspirisati neke mlade ljude, neku decu da se opredele za sport i u svoj grad donesu neke buduće turnire i trofeje“, rekao je Nemanja Pajić, predsednik Skupštine grada Šapca.\nIzvor: fejzbuk strana predsednika Skupštine grada Šapca Nemanje Pajića.\n← Veselin Vuković o SEHA i Srbiji: Vojvodina ne sme da pristane da igra jedina


Kako piše Sportski žurnal, od otvaranja postupka čelni ljudi ČSK Pivare isticali su da nema govora i zakulisnim radnjama i da je tim zasluženo pobedio jer je iskoristio činjenicu da su igrači rivala pali na psihološkom planu, pošto su prethodno izgubili četiri utakmice od Piroćanaca, Kolubare, Inđije i Borčana.\nTakva opravdanja bi možda bila i uspešna da nije bilo insajdera. Fudbaler Odžaka je u izjavi predstavnicima FSS priznao da je bilo prljavih radnji i da se njegovi saigrači nisu preterano trudili da pariraju rivalima iz ČSK Pivare.\nUpravo zato, izrečena je kazna: u prvenstvu Srpske lige "Vojvodina" Odžaci će startovati sa minus devet bodova.\nŽurnal podseća da su i tokom jesenje sezone, utakmice ova dva kluba bila pod lupom, ali je tada postupak obustavljen jer nije bilo dokaza za kaznu. Tom prilikom su po tri boda oduzeta Mačvi, Bežaniji, ČSK Pivari i Borčanima. Posle žalbi, odgovornosti su oslobođeni BSK i "lavovi" iz Čelareva.


Salkić u Austriji: BiH danas treba svakog čovjeka i patriotu da stane u njenu odbranu - MojCazin\nSalkić u Austriji: BiH danas treba svakog čovjeka i patriotu da stane u njenu odbranu\nU sklopu posjete Bošnjacima Austrije potpredsjednik bh. entiteta RS Ramiz Salkić je u prostorijama Bošnjačke nacionalne fondacije (BNF) u Austriji održao radni sastanak s predsjednikom BNF-a Muamerom Džankovićem i potpredsjednikom Saveza bosansko-hercegovačkih udruženja “Consilium Bosniacum” Dževadom Majdančićem.\nSastanku je prisustvovao i ambasador Bosne i Hercegovine u Austriji Kemal Kozarić.\nSalkić je upoznao učesnike sastanka o trenutnim dešavanjima u Bosni i Hercegovini, te ih je pozvao na proaktivnu ulogu u lobiranju i zagovaranju interesa države Bosne i Hercegovine u Austriji.\nRekao je da Bosna i Hercegovina danas treba svakog svog čovjeka i patriotu da stane u njenu odbranu i odbranu mira i stabilnosti kojeg ugrožavaju separatisti, koje predvodi Milorad Dodik, te da svako od nas u ovom trenutku ima svoju ulogu u jačanju stabilnosti, povjerenja i zagovaranju istine o dešavanjima u Bosni i Hercegovini.\nKazao je da “svi zajedno trebamo učiniti više na traženju sankcionisanja onih koji žele ugroziti suverenitet i teritorijalni integritet Bosne i Hercegovine i time ugroziti mir i stabilnost u našoj domovini”.\nIstakao je važnost djelovanja “Consilium Bosniacum”, krovnog udruženja u Austriji, te je naglasio da je operativnost ovog krovnog udruženja bitna za prosperitet kako Bosanaca i Hercegovaca u Austriji i dijaspori, tako i u našoj domovini.\nSalkić se zahvalio bh. ambasadoru Kozariću na njegovoj agilnosti i doprinosu u povezivanju bosansko-hercegovačkih državljana i organizacija u Austriji.\nNa kraju sastanka zaključeno je da je jačanje saradnje neophodno u narednom periodu, te da je u budućnosti neophodno insistirati na zajedničkim projektima sa ciljem prosperiteta Bosne i Hercegovine i njenih građana.\nPosebno je istaknuta važnost obilježavanja nacionalnih praznika Bosne i Hercegovine – Dana državnosti i Dana nezavisnosti Bosne i Hercegovine, saopćeno je iz Salkićevog kabineta.\nLider Hamasa Haniyeh: Turska ima ključnu ulogu na političkom nivou u vezi s palestinskim pitanjem\nBratić o optužbama iz SNSD-a: Vlast entiteta RS vrši aparthejd\nNa Ahiret preselila Račić (rođ. Hirkić) Hasibe


Početna » antifašizam » Page 2\nNacionalni antifašizam nije postojao\nSrpskom društvu danas antifašizam nije potreban zato što je povezan sa veoma opasnim idejama.\nPiše: M.P. 10. 5. 2018.\nMihajlović: EU i antifašizam nerazdvojni\nSrbiji, koja je uvek bila na strani antifašizma, danas su više nego ikad potrebni evropske vrednosti i standardi, kao što su Evropi i svetu više nego ikada potrebne antifašistička baština i vrednosti antifašizma, izjavila je povodom Dana pobede nad fašizmom i Dana Evrope potpredsedica Vlade Srbije Zorana Mihajlović.\nPašalić: Građani da poštuju evropske vrednosti\nSvake godine 9. maj obeležava se kao jedan od najznačajnijih praznika na svetu, prvenstveno na starom kontinentu.\nObeležena 75. godišnjica Bitke za ranjenike na Neretvi\nMnogobrojne delegacije iz Bosne i Hercegovine i zemalja regiona položile su vence na Spomen-obeležju Muzeja „Bitke za ranjenike na Neretvi“ u Jablanici, a skupu se obratio i ministar za boračka pitanja Kantona Sarajevo Muharem Fišo.\nOdlikovanja Danice Milosavljević predata Narodnom muzeju Užice\nPorodica Danice Dane Milosavljević, koja je kao poslednja žena narodni heroj u Srbiji preminula u Beogradu 26. februara ove godine, u svojoj 93 godini, predala je njena odlikovanja na čuvanje Narodnom muzeju Užice.\nPiše: Nenad Kovačević 21. 3. 2018.\nSrbija je ponosna na svoju antifašističku prošlost\nParastosom, komemoracijom poginulim borcima i polaganjem venaca na Spomen obeležje Kadinjača, u prisustvu brojnih građana, potomaka poginulih boraca, predstavnika države, Vojske Srbije, SUBNIR, Grada Užica i drugih, obeležana je 76. godišnjica od Bitne na Kadinjači.\nPiše: N.Kovačević 29. 11. 2017.\nMinistar za rad, zapošljavanje, boračka i socijalna pitanja, Zoran Đorđević priredio je juče prijem članovima Izvršnog komiteta međunarodne federacije pokreta otpora i antifašista (FIR), saopštavaju iz tog ministarstva.\nAntifašisti prihvatili ostavku Mesića\nSavez antifašističkih boraca i antifašista Hrvatske (SABA) danas je prihvatio\nostavku bivšeg hrvatskog predsednika Stjepana Mesića kao\npočasnog predsednika tog saveza.


Kubilay Aka izlečen od korona virusa (FOTO) - TV Exposed\nPodsetićamo da je Kubilayu Aki nedavno ustanovljen koronavirus. Na zdravstvenom pregledu na setu Love 102, koji je snimljen za Netfliks, otkriveno je da su i Ipek Filiz Yazıcı i Alina Boz zajedno sa Kubilay Akom bili pozitivni na COVID. Kubilay Aka je 6. septembra na svom tvitter nalogu podelio šaljiv post, rekavši, „Nema problema, ovaj ...\nPodsetićamo da je Kubilayu Aki nedavno ustanovljen koronavirus. Na zdravstvenom pregledu na setu Love 102, koji je snimljen za Netfliks, otkriveno je da su i Ipek Filiz Yazıcı i Alina Boz zajedno sa Kubilay Akom bili pozitivni na COVID.\nKubilay Aka je 6. septembra na svom tvitter nalogu podelio šaljiv post, rekavši, „Nema problema, ovaj COVID ne zna koga je zarazio“ . Po završetku karantina, glumac je počeo da snima, što podrazumeva da je obnovio test i da su nalazi negativni.\nGlumčev post sa tvittera izazvao je velu pažnju i dosta komentara. Neki obožavaoci su rekli: „Zar niste bili u karantinu?“\nGlumac, koji se fotografisao iz svog automobila, izgledao je kao da se osmehuje i želi da objasni da je dobro. Zakulisne informacije sa seta takođe su podeljene na društvenim mrežama, što ukazuje da su testovi urađeni na Alini Boz i Kubilay Aki negativni.\nNOVO-Najavljen povratak serije Eskiya Dunyaya Hukumdar Olmaz\nSerkan Cayoglu se susreo sa zanimljivim prolaznikom...